Real sektorun üzünə bağlanan nəfəslik: Korrupsiya mənbəyi olan tenderlər... » www.GUNAZ.az\nTarix:7-04-2021, 10:24 Oxunub:3 248\nƏkrəm Həsənov: "Dövlət qurumları tenderi özlərinə yaxın şirkətlərin xeyrinə həll edirlər”\n"İndiki pandemiya dövründə də dünya ölkələrinin praktikasında göründü ki, bu işin doğru-düzgün təşkil olunması iqtisadiyyatın canlanmasında mühüm rol oynayan amillərdən birinə çevrilə bilər. Bundan öncəki böhranlarda da, ABŞ-da 1929-1932-ci illərdəki ”böyük depressiya” illərində də iqtisadiyyatın özünə gəlməsində dövlət investisiyaları böyük rol oynadı. Yollar, körpülər, dəmir yolları çəkildi. Amerikada o zaman dövlətin ayırdığı milyardlarla vəsaitin nəticəsində dövlət investisiyalarında 300 minə yaxın şirkət iştirak etmişdi. Nəticədə yeni iş yerləri yarandı, iqtisadi aktivlik artdı. Bu da Amerikanın böhrandan çıxmasında çox mühüm rol oynadı. Bu gün Avropa Birliyi ölkələrində, Amerikada dövlət investisiyaları iqtisadi canlanmada çox mühüm rol oynayır. Bu yaxınlarda Amerikada trilyonlarla dollar həcmində yeni iqtisadi paket açıqlandıqda da eyni yanaşma tətbiq olundu”.\nEkspertin sözlərinə görə, Azərbaycanda dövlət qurumları tenderlə bağlı qanunvericiliyi ciddi şəkildə pozurlar: "Azərbaycanda isə dövlət investisiya layihələrinə, dövlət satınalmalarına, tenderlərə milyardlarla manat vəsait ayrılsa da, çox təəssüf ki, şəffaf xərclənməsi sual altındadır. Çox zaman əsasən bir neçə böyük holdinqlərin, məmurlara bağlı biznes strukturlarının iştirakı ilə keçirilir. Bəzən bu proses o qədər absurd hala gəlir ki, qanunvericiliyin tələbləri pozulur. Qanunvericilikdə tenderdə iştirak edən şirkətin həmin sahədə ən azı bir neçə il təcrübəsinin olması vacib şərt kimi yazılsa da, bəzən biz tenderlərdə bir neçə həftə öncə yaradılmış, nizamnamə kapitalı 10 manat olan şirkətlərin iştirak etdiyini görürük. Həmin şirkətlər dövlət satınalmalarının qalibi olurlar. Bu sahədə ciddi şəkildə şəffaflığa ehtiyac var. Qanunvericilikdəki boşluq da aradan qaldırılmalıdır. Nazirlər Kabinetinin bir qərarı da var ki, hələ də ləğv edilməyib. Bakıda ”Eurovision” yarışması keçirilərkən işlərin sürətlənməsi üçün Nazirlər Kabinetinin bir qərarı oldu ki, dövlət qurumları, nazirliklər dövlət satınalmaları ilə bağlı tenderlərdən yan keçməklə müqavilələr bağlaya bilərdilər. Bu gün də həmin qərar ləğv edilməyib, lazım gəldikdə ondan bir qalxan kimi istifadə edirlər. Bu səbəbdən yeni yaradılan şirkətlər tenderlərin qalibi olurlar. Bu sahədə şəffaflıq artsa, qanunvericilikdəki boşluqlar aradan qaldırılsa, tenderlərdə kiçik və orta sahibkarlığın inkişafına zəmin yaranar. Bu da minlərlə yeni iş yerinin açılmasına, iqtisadi aktivliyin xeyli yüksəlməsinə səbəb ola bilər. İndi işğaldan azad olunmuş torpaqlarda böyük təmir və tikinti işləri gözlənilir. Burada podratçı və subpodratçı şirkətlərin kiçik və orta sahibkarlardan ibarət olması həm iş yerlərinin sayının artmasına, həm də korrupsiyanın, bu sahədə olan gizli mexanizmlərin aradan qaldırılmasına səbəb olacaq. Çünki bu sahədə nə qədər çox iqtisadi oyunçu iştirak etsə, şəffaflıq da bir o qədər çox olacaq, bir-birinə nəzarət mexanizmi yaranacaq”.\nHüquqşünas Əkrəm Həsənov da açıqlamasında bildirdi ki, tenderlər əksər hallarda korrupsiya ilə müşahidə olunur: "Azərbaycanda heç kimə sirr deyil ki, dövlət satınalmaları bir qayda olaraq çox qeyri-şəffaf, qanun pozuntuları ilə, yeyintilərlə həyata keçirilir. Dövlət qurumları tenderi özlərinə yaxın şirkətlərin xeyrinə həll edirlər, onlar qalib gəlirlər. Özlərinə yaxın olmasa da, korrupsiya ilə həyata keçirirlər. Buna ”atkat”deyilir, yəni tenderi udan şirkətlə əvvəlcədən razılaşma olur və məbləğin bir hissəsini gətirib tenderi keçirən qurumun rəhbərinə qaytarır. Bir çox hallarda dövlət qurumlarında çalışanların özlərinin şirkətləri olur və onlar "qalib gəlirlər”. Bu proses dövlətə ziyan vurur. Birinci halda tenderin qalibi şişirdilmiş məbləğ üzrə qalib gəlir, yəni o satınalmanı daha ucuz başa gətirmək olardı, ancaq məbləği qəsdən şişirdilər. İkinci halda isə məbləğ şişirdilmir, lakin udan şirkət keyfiyyətsiz iş aparır, məbləğin bir hissəsini mənimsəyir”.\nƏ.Həsənov onu da qeyd etdi ki, qeyri-şəffaf keçirilən tenderlər özəl sektora da çox böyük ziyan vurur: "Bu hal azad rəqabətin olmasına imkan vermir, kiçik sahibkarlar iştirak edə bilmirlər. Heç də bütün dövlət qurumları belə işləmir, ölkədə şəffaf tenderlər də keçirilir, ancaq çox azdır. Əsas problem ”Dövlət satınalmaları haqqında” Qanundur, bu qanun bərbaddır. Sanki bu qanunu yazanların iki məqsədi olub. Birincisi, dövlət qurumuna əziyyət verir. Əgər dövlət qurumu şəffaf və ədalətli tender keçirmək istəsə belə edə bilməyəcək. Çünki satınalmanı həyata keçirən dövlət qurumunun da riskləri var, kimsə məbləği az göstərər, ancaq həmin məbləğə o işi görə bilməz. Tenderin şərtlərini tam və dolğun əks etdirməyə o qanun imkan vermir. Qanun elə yazılıb ki, elə dövlət qurumları qanun pozuntuları ilə işləsin. Vaxtilə dövlət satınalma agentliyi var idi, qanunu elə qoymuşdu ki, dövlət qurumları gəlib onun qılıncının altından keçməli idi.\nHüquqşünasın sözlərinə görə, qanunvericiliyin əsas qüsurlarından biri də yeganə meyar olaraq qiymət amilini götürməsidir: "Tenderlə bağlı qanunvericilikdə problemlərdən biri də odur ki, seçim təkcə qiymətə bağlı deyil. Çünki tenderlər müxtəlifdir, elə işlər üzrə tender ola bilər ki, orada yaradıcılığa, keyfiyyətə üstünlük verilə bilər. Bu qanun müxtəlif parametrlər üzrə fərqləndirməyə imkan vermir. Dövlət orqanları da pozuntulara yol verir, şirkətlər də tenderlərdən narazı qalırlar.\nEkspertin sözlərinə görə, bu sahəni tənzimləmək üçün yeni təkmil qanuna və peşəkar hazırlanmış elektron portala ehtiyac var: "İqtisadiyyat Nazirliyi yanında Antiinhisar və İstehlak Bazarına Nəzarət Dövlət Xidmətinin sədr müavini Məmməd Abbasbəyli çox savadlı, peşəkar məmurdur. O bəyan etmişdi ki, yeni qanun hazırlanır. Hesab edirəm ki, onun rəhbərliyi altında aydın, səlis qanun hazırlanacaq. Portalda da dəyişiklik etmək və hamını məcbur etmək lazımdır ki, bütün satınalmalarını bu portal vasitəsilə həyata keçirsinlər. Bundan sonra da bu işə düzgün nəzarət etmək lazımdır ki, vəziyyət düzəlsin.


DİM-də imtahan cavabları belə yoxlanılır, bu cür emal edilir - REPORTAJ\n12-02-2019 15:08 - Moderator.az - Siyasət 25\nXəbər verdiyimiz kimi, Dövlət İmtahan Mərkəziyeni təhsil proqramları üzrə 2019-cu ilin qəbul imtahanı modelinə uyğun respublikanın 26 şəhər və rayonunda sınaq imtahanları keçirib.\nYeni modelə uyğun olaraq, hər blokda 3 imtahan fənni mövcuddur. Şagirdlərə hər fənn üzrə 30 test tapşırığı təqdim olunur. Bu tapşırıqların 22-si qapalı, 8-i isə açıq formalıdır. Açıq formalı tapşırıqlardan 3-ü yazılı şəkildə cavablandırılması tələb olunan situasiya və yaxud mətn əsasında hazırlanan tapşırıqlardır. Digər açıq formalı tapşırıqlar uzun müddətdir istifadə olunan hesablama, seçim, xronologiya, uyğunluğu müəyyənetmə tipli tapşırıqlardır.\nArtıq fevralın 11-dən etibarən, DİM-də İctimai Şura üzvlərinin nəzarəti altında imtahan materiallarının emalı prosesinə başlanılıb.\nProsesdən öncə DİM-in Direktorlar Şurasının sədri Məleykə Abbaszadənin iştirakı ilə İctimai Şuranın iclası keçirilib. İclasda bir sıra vacib məqamlara toxunulub və yeni model qəbul imtahanlarının yoxlanılması prosesində şəffaflığın təmin olunması üçün Şura üzvlərinə materialların emalı prosesinin bütün mərhələlərini izləmək təklif olunub.\nProsesi izləyənlər arasında AzEdu.az-ın əməkdaşı da yer alıb.\nModerator.azDİM-in Direktorlar Şurasının sədri Məleykə Abbaszadənin rəhbərliyi və İctimai Şura üzvlərinin iştirakı ilə imtahan materiallarının emalı prosesindən hazırlanan reportajı təqdim edir:\nDİM sədri Məleykə Abbaszadə, sədr müavinləri Namiq Babayev və Bəhram Xəlilov yeni test tapşırıqlarının yoxlanılması barədə ətraflı məlumat verərək, cavabların təkcə skanerlə yox, ekspert-markerlərin qiymətləndirilməsilə də aparılacağını bildiriblər.\nYazı işlərinin yoxlanmasında insan faktorunun qiymətləndirməyə hər hansı təsir göstərə bilməyəcəyi xüsusilə vurğulanıb. Qeyd edək ki, qapalı tipli tapşırıqlar optik oxuyucu, yazılı cavab vermək tələb olunan açıq tipli tapşırıqlar isə markerlər tərəfindən qiymətləndirilir.\nOn minlərlə abituriyentin taleyinin həll olunduğu mərtəbəyə doğru…\nDirektorlar Şurasının rəhbərliyi ilə sınaq imtahanlarında cavab kartlarının gətirildiyi və nəticələrin emal olunduğu şöbəyə yaxınlaşdıq. Diqqətimizi çəkən əsas məqam, şöbənin qapısının bağlı olması və buraya bir mərtəbə aşağıda çalışan DİM işçisinin belə daxil ola bilməməsi idi. Otaqlara, yalnız xüsusi buraxılış kartına malik işçilər daxil ola bilərlər.\nXATIRLATMA:Şöbə ali məktəblərə qəbul imtahanlarında materialların emalı prosesinin aparıldığı yerlərdən biridir.\nOtağa daxil olduqda, çox sayda bağlı qutularla qarşılaşdıq; hansı ki, bu qutularda sınaq imtahanına qeydiyyatdan keçən 28337 nəfərin “cavab vərəq”ləri (açıq tipli tapşırıqlarının cavabları əks olunan) və cavab kartları var idi.\nQutuların hər birinin üzərində hansı rayon ərazisindən və binadan göndərildiyi qeyd olunmuşdu.\nMəleykə Abbaszadənin tapşırığı ilə xüsusi möhürlə bağlanmış qutular açıldı və imtahan materiallarının emalı İctimai Şuranın üzvlərinin nəzarəti altında start götürdü.\nQutular açıldıqdan sonra dəyirmi masa ətrafında əyləşən çoxsaylı xanım işçi 28 mindən çox “cavab vərəqi”ndən hər dəfə ən azı 1000 ədəd seçərək, onları “scan” olunması üçün hazır vəziyyətə gətirdi.\nBütün“cavab vərəqi” və cavab kartları bu otaqda “scan olunaraq nəticələr açıqlandıqdan sonra abituriyentlərin “imtahan nəticələrinə dair şəxsi səhifə”lərində əks olunur.\nSözügedən otaqda, eyni zamanda qapalı tipli test tapşırıqları xüsusi skanerlər vasitəsilə oxunaraq yoxlanılır. Bu o deməkdir ki, Azərbaycanda əksər insanın iştirak etdiyi imtahan nəticələri, məhz bu otaqda qiymətləndirilib.\nNəzərinizə çatdıraq ki, qapalı tipli tapşırıqların oxunma prosesi daha sürətlə həyata keçirilir. Cavab kartında hər hansı dəyişiklik və ya zədələnmə baş verərsə, qurğu həmin kartı qəbul etməyərək xüsusi sahəyə ötürür.\nOtaqda ümumilikdə bütün görünüş rejimlərini təmin edən 4 kamera quraşdırılıb və burada baş verən ən xırda proses belə fasiləsiz olaraq daim nəzarətdə saxlanılır.\nBu gün materialların “scan” olunub şifrələnməsi yekunlaşacaq və yazı işlərinin proqram vasitəsilə kəsilmə prosesinə başlanılacaq.\nAzEdu.az sınaq imtahanlarınınyoxlanılma prosesini yaxından izləyərək hər kəsin marağında olan məqamları silsilə yazılarla təqdim etməyə davam edəcək.... (ardı var)\nMəleykə Abbaszadə , Namiq Babayev , Direktorlar Şurası , Dövlət Imtahan Mərkəzi , Azərbaycan\nİclasda bir sıra vacib məqamlara toxunulub və yeni model qəbul imtahanlarının yoxlanılması prosesində şəffaflığın təmin olunması üçün Şura üzvlərinə materialların emalı prosesinin bütün mərhələlərini izləmək təklif olunub. On minlərlə abituriyentin taleyinin həll olunduğu mərtəbəyə doğru…Direktorlar Şurasının rəhbərliyi ilə sınaq imtahanlarında cavab kartlarının gətirildiyi və nəticələrin emal olunduğu şöbəyə yaxınlaşdıq.\n12-02-2019 22:40 - Musavat.com - Siyasət\nBu gün regionda sülh atmosferi yoxdur”, - parlament deputatlarının suallarını cavablandıran N.Paşinyan bildirib. Xalqların sülhə hazırlaşdırılması haqqında danışarkən N.Paşinyan qeyd edib: “Deyirlər xalqarı sülhə hazırlaşdırın, xalqı yox.\nƏflatun Amaşov: “Azərbaycanda kitablar çox bahadır” - TƏKLİF\n12-02-2019 17:41 - Moderator.az - Siyasət\nQiymətə gəldikdə isə, təsəvvür edin ki, kitab Azərbaycana gətirilərkən 7 faiz gömrük, 18 faiz əlavə dəyər vergisi tutulur. Təklif edirəm ki, ümumiyyətlə bütün çap məhsulları – qəzet, jurnal, kitab istehsalı və ölkəyə gətirilməsi üzərindən ƏDV götürülsün.\nDeputat Əflatun Amaşov:"Bütün çap məhsullarının üzərindən ƏDV götürülsün"\n12-02-2019 16:32 - Strateq.az - Siyasət\n“”Kitabxana işi haqqında” Qanuna təklif olunan dəyişikliyi vacib sayıram. Qiymətə gəldikdə isə, təsəvvür edin ki, kitab Azərbaycana gətirilərkən 7 faiz gömrük, 18 faiz əlavə dəyər vergisi tutulur.\nBŞİH Qarabağ mitinqinə icazə vermədi\n12-02-2019 15:55 - Qaynarinfo.az - Siyasət\nBakı Şəhər İcra Hakimiyyəti (BŞİH) Qarabağ Komitəsinin (QK) fevralın 16-a təyin etdiyi mitinqlə bağlı müraciətinə cavab verib. Qaynarinfo xəbər verir ki, BŞİH-də müraciətə baxılıb və Qarabağ Komitəsinin fevralın 16-da Yasamal rayonundakı İdman Sağlamlıq Kompleksinin stadionunda (keçmiş "Məhsul") mitinq keçirməsinə razılıq verilməyib.\n12-02-2019 15:48 - Trend.az - Siyasət\nTrend-in məlumatına görə, bunu təhsil nazirinin müavini Məhəbbət Vəliyeva "Sabahın alimləri" VIII Respublika müsabiqəsinin açılış mərasimində çıxış edən zaman deyib. Azərbaycan gənclərinin ictimai-siyasi həyatda fəal iştirak etdiyini deyən nazir müavini əlavə edib ki, gənclərin potensialının düzgün istiqamətləndirilməsi Azərbaycan dövlətinin prioritet istiqamətidir:"Prezident İlham Əliyevin rəhbərliyi ilə təhsil sahəsində aparılan islahatlar, tətbiq olunan kurikulumlar yeni düşüncəli, geniş dünyagörüşlü gənclərin hazırlanmasına yönəldilib".\nMehriban Əliyeva onlara TƏŞƏKKÜR ETDİ\n12-02-2019 13:57 - Bakupost.az - Siyasət\nXəbər verdiyimiz kimi Azərbaycanın Birinci vitse-prezidenti, Heydər Əliyev Fondunun prezidenti Mehriban Əliyeva fevralın 11-də Bakının Nərimanov rayonundakı Uşaq Psixonevroloji Mərkəzi, Nəsimi rayonundakı 1 nömrəli körpələr evi və 268 nömrəli xüsusi məktəbdə olub, uşaqlarla görüşdükdən sonra həmin müəssisələrdə azyaşlıların qayğısına qalan hər kəsə təşəkkürünü bildirib.\n12-02-2019 13:24 - Cia.az - Siyasət\nÖtən ilin sonundan və bu ilin əvvəlindən Dağlıq Qarabağ münaqişəsinin həlli ilə bağlı danışıqlar prosesində müəyyən canlanma müşahidə olunmaqdadır. Bütün həmkarlarımızı beynəlxalq təşkilatlar çərçivəsində, ikitərəfli və çoxtərəfli əsasda bu məsələnin həllinə və Azərbaycanın artan iqtisadi və hərbi qüdrətinin qarşısında vahid məqsəd olan Dağlıq Qarabağ münaqişəsinin həlli və danışıqlar prosesini irəlilətməyə çağırıram".\n12-02-2019 09:17 - Qafqazinfo.az - Siyasət\nMüdafiə Nazirliyindən “Qafqazinfo”ya verilən məlumata görə, Ermənistan Respublikası Noyemberyan rayonunun Voskepar kəndində və adsız yüksəkliklərdə yerləşən mövqelərdən Qazax rayonunun Kəmərli və Quşçu Ayrım kəndlərində, Krasnoselsk rayonu ərazisindəki adsız yüksəkliklərdə yerləşən mövqelərdən Gədəbəy rayonunun Zamanlı kəndində və adsız yüksəkliklərdə yerləşən mövqelərimiz atəşə tutulub.\nDilqəmlə Şahbazın azadlığı üçün separatçı rejimi tanımaq şərti qoyuldu…\n12-02-2019 21:02 - Moderator.az - Siyasət\nNövbəti həyasız erməni təklifi: “Bu məsələ üçün rəsmi Bakı Yerevana yox, mütləq birbaşa “rəsmi Stepanakert”ə müraciət etməlidir…”Rəsmi orqanlar tərəfindən dövlətəxəyanətdə suçlanan Elnur Hüseynzadənin Dağlıq Qarabağdakı separatçı rejimtərəfindən müəmmalı şəkildə azadlığa buraxılaraq Ermənistana göndərilməsi xəbərindənsonra Şuşa türməsində saxlanılan digər girovlarımız - Dilqəm Əsgərovla Şahbaz Quliyevin azad edilməsi məsələsinisbətən fəal şəkildə gündəmə gətirilib.\n“Nar”dan korporativ müştərilərə yenilənmiş təkliflər -FOTOLAR\n12-02-2019 16:19 - Moderator.az - İKT\nÖlkənin ən gənc və innovativ mobil operatoru “Nar”, korporativ müştəriləri üçün yeni və sərfəli təkliflər təqdim edir. Artıq bu ildən mobil operatorun korporativ müştəriləri üçün mövcud olan tarif paketlərində dəyişikliklər olacaq və yeni tariflər təqdim ediləcək.\nƏn yaxşı qara çay markaları hansılardır?\n12-02-2019 14:05 - Moderator.az - İKT\nEkspertlərin fikrincə, bütün adları çəkilən çaylarda zəhərli elementlərin tərkibi aşağı səviyyədədir. Rusiyada qadağan edilmiş olanlar da daxil olmaqla, müxtəlif pestisidlər olsa da, onların tərkibi azdır və qəbul edilə bilən səviyyədən də aşağıdır.\n“Sevgi onlara hava kimi lazımdır…” - Mehriban Əliyeva\n12-02-2019 13:29 - Moderator.az - Siyasət\nDünən Azərbaycanın Birinci vitse-prezidenti, Heydər Əliyev Fondunun prezidenti Mehriban Əliyeva Bakının Nərimanov rayonundakı Uşaq Psixonevroloji Mərkəzinə, Nəsimi rayonundakı 1 nömrəli körpələr evinə və 268 nömrəli xüsusi məktəbə baş çəkib. Moderator.az xəbər verir ki, birinci xanım uşaqlarla görüşü ilə bağlı təəssüratlarını sosial şəbəkədəki “firstvicepresidentazerbaijan” hesabında bölüşüb:“Valideyn himayəsindən məhrum olmuş, müxtəlif xəstəliklərdən əziyyət çəkən uşaqlardan qayğı və məhəbbətini əsirgəməyən həkimlərə, müəllimlərə, tibbi heyətə və hər kəsə dərin minnətdarlığımı bildirirəm.\nNazir müavini parlamentdə bələdiyyələrlə bağlı hesabat verdi\n12-02-2019 13:21 - Moderator.az - Siyasət\nModerator.az saytının məlumatına görə, sənəddə bildirilir ki, 2018-ci ildə bələdiyyələrin 143 vəzifəli şəxsləri barəsində inzibati xəta haqqında protokol tərtib edilərək məhkəmələrə göndərilib. Göstərilib ki, Ədliyyə Nazirliyi tərəfindən Maliyyə Nazirliyinə müraciət edilərək 2019-cu ilin dövlət büdcəsindən bələdiyyələrə subvensiyaların ayrılması ilə bağlı təklif verilib.\nSiyavuş Novruzov deputatlara çağırış etdi\n12-02-2019 12:53 - Moderator.az - Siyasət\nOnun sözlərinə görə, bəzi qüvvələr ölkə başçısının atdığı addımları əhaliyə düzgün çatdırmırlar.“Azərbaycan əleyhinə işləyən qüvvələr, əhalini aldatmağa çalışaraq bu məsələləri öz adlarına çıxmaq istəyirlər”. Lakin bir qrup Azərbaycan əleyhinə işləyən qüvvələr, əhalini aldatmağa çalışanlar bu məsələni öz adlarına çıxmaq istəyirlər.\nADU-da “Çinin ali təhsili” müzakirə olundu - FOTO\n12-02-2019 11:21 - Moderator.az - Siyasət\nModerator.az xəbər verir ki, açılış nitqi ilə çıxış edən Konfutsi İnstitutunun direktoru professor Rafiq Abbasov Azərbaycanda Çin dilinin tədrisinin perspektivlərindən, Çinin müxtəlif universitetlərində təhsil alan azərbaycanlı gənclərin, eləcə də, respublikamızın ali məktəblərində təhsil alan çinli tələbələrin sayının artmasından, hər iki ölkə tərəfindən təqaüdlərin verilməsindən danışıb.\n12-02-2019 10:18 - Moderator.az - Siyasət\n“Elə insanlarımız var ki, onlar müəyyən bilik və bacarıqlara malikdirlər, bunu müxtəlif vasitələrlə alıblar - kiminsə yanında öyrənib və yaxud, hanısa kurslarda iştirak ediblər. Bunun üçün həmin şəxslərin bilik və bacarıqlarını qaydalara uyğun olaraq müəyyən mərhələlərdən keçirərək tanıyacağıq.


Palitra qəzeti“İndiki ifaçıların səviyyəsi qənaətbəxş deyil”\n“İndiki ifaçıların səviyyəsi qənaətbəxş deyil”\nTarix: 25.09.2013 | Saat: 22:34:00 | E-mail | Çapa göndər\nBəstəkar Rüfət Xəlilov: “Bəstəkarlıq elə bir sənətdir ki, ona yiyələndikcə yeniliklər aşkar edirsən”\nMüsahibimiz bəstəkar Rüfət Xəlilovdur. Rüfət Xəlilov Üzeyir Hacıbəyli adına Bakı Musiqi Akademiyasını bitirib. O, görkəmli bəstəkar İsmayıl Hacıbəyli sinifində dərs alıb. Alman Akademik Mübadilə Servisinin (DAAD) təqaüdü ilə Diter Makin sinfində təcrübəsini davam etdirib ( 2004-2005 ). Müxtəlif festival və müsabiqələrdə iştirak edib, xüsusən də, Amerika Birləşmiş Ştatlarında keçirilmiş “Music+Culture 2009” da 2-ci yerə layiq görülüb. “Heyratı” simfonik rapsodiyasının və bir sıra kamera əsərlərinin müəllifidir.\n-Rüfət müəllim , bu yaxınlarda Bolqarıstanın paytaxtı Sofiyada keçirilən “Müasir musiqi” festivalında iştirak etmisiniz.. Yenicə Bakıya dönmüsünüz.. Keçirilən festival barədə təəssüratlarınızı bizimlə bölüşməyinizi istərdik...\n- Mən bu tədbirdə iştirak etməyimə görə, Mədəniyət və Turizm Nazirliyinə, nazir Əbülfəs Qarayevə minnətdarlığımı bildirirəm ki, tədbirdə iştirak etməyimə dəstək olublar. Bu festivalın digər iştirak etdiyim tədbirlərdən fərqi onda idi ki, iştirakçılar tam sərbəst surətdə öz yaradıcı işlərini dinləyicilərə çatdıra bilirdilər. Fransa müasir musiqi assosiasiyasi olan “Tempora” bir neçə ildir ki yaranıb. “Tempora”- 2 söz birləşməsindən ibarətdir, italyancadan tərcüməsi “ vaxt-indi “ mənasını verir. İndiki aktual zamanda baş verən qlobal dəyişikliklərin musiqidə ifadəsinə xarakterikdir. Bu təşkilatın prezidenti Didier Marc və xanımı Aleksandra Foldur. Onların məqsədi dünyada, xüsusən də, Asiya ölkələrindən olan bəstəkar və ifaçıları ozünə cəlb etmək və hər il müxtəlif ölkələrdə keçirilən bu tədbirə dəvət etməkdir. Müxtəlif ölkələrdə keçirilməkdə məqsəd digər xalqların xalq çalğı alətlərini, folklor musiqisini təbliğ etməkdir. Qeyd edim ki, bir ildən bir bu tədbir Fransada keçirilir. Bu il əsasən Fransa, İspaniya, İtaliya,Yaponiya, Almaniyadan bəstəkar və ifaçılar iştrak edirdilər. Misal üçün “Parkensemblet Percussion”, norveçli fleytaçı İda Haydel, ABŞ-dan zərbçi Hansberi Aldric, Fransadan Rolin Etien maraqlı ideyalarla iştirak edirdilər. Rolin Etienin “Səs rəngləri” layihəsini xüsusi qeyd etmək istərdim. Belə ki, struktur cəhətdən improvizasiya janrında qurulmuş və teatrlaşdırılmış bu əsər bəşəriyyətlə kainatın abstrakt obrazlarının tam formalaşmağa yaxınlaşan bir təzahürü kimi ifadə olunub.Yaxud almaniyali Anya Tomas vokal janrda səs tembrlərinin söz hecaları ilə birləşməsindən yaranan akustik transformasiya misal ola bilər. Ümumiyyətlə, deyərdim ki, bu tədbirin əsas mahiyyətindən biri də ifaçı-bəstəkar arasında tədbir zamanı təcrübələr aparmaq idi. Lakin onlardan fərqli olaraq ilk dəfə iştrak etdiyimə görə, mən mühazirəni Azərbaycan musiqisinin banisi dahi Üzeyir Hacıbəylinin həyat və yaradıcılığı ilə açdım. Bildiyiniz kimi, Azərbaycan xalqı bu il dahi Üzeyir bəy Hacıbəylinin 128 illiyinə həsr olunmuş möhtəşəm beynəlxalq festival keçirildi. Bununla bağlı mühazirə hazırladım. Mənə ayrılan 1 saat ərzində bəstəkarın “Cəngi” əsəri və bu nəslin nümayəndəsi bəstəkar İsmayıl Hacıbəylinin “Cəngi” fortepiano və orkestr üçün rapsodiyası haqqında video material şəklində təqdim etdim. İsmayıl Hacıbəylinin “Cəngi” rapsodiyası Üzeyir Hacıbəylinin mövzuları əsasında bəstələnib. Onu da qeyd edim ki, sənədli film Azərbaycan Dövlət Film Fondunda ingilis dilində olmadığı üçün, çox böyük çətinliklə Günay Xəlilova tərəfindən dublyaj və tərtib edilib. Festivalın sonuncu günü bütün tədbir iştirakçılarının əsərləri və ifasından ibarət Lyubomir Pipkov adına Musiqi Kollecının böyük salonunda konsert keçirildi. Bu konsertdə mən fortepiano üçün yazılmış “Sonatina”nı ifa etdim.\n- Bu festival çərçivəsində Azərbaycan mədəniyyətinin, Azərbaycan musiqi dünyasının təbliği sizcə, kifayət qədər yüksək səviyyədə idi?\n- Sərbəst olaraq hər bir iştirakçı- bəstəkar yaxud ifaçı olsun, bütün tədbirlərə dinləyici kimi gələ bilirdi. Düşünürəm ki, çıxış etdiyim zaman bütün iştirakçılarda olmasa da, ancaq müəyyən hissəsində Ü.Hacıbəyli və İ.Hacıbəyli haqqında mühazirəm maraq doğurdu. Belə ki, Azərbaycan bəstəkarlıq məktəbi və onun nümayəndələrinin fəaliyyəti, milli musiqi alətlərimiz və onlarla müxtəlif janrların eksperimentləri gələcəkdə bu layihələrdə özünü mütləq göstərməlidir. Assosiasiyanın prezidenti bəstəkar Didier Markla dəyirmi masa arxasında müzakirə zamanı bir neçə ildən sonra, bu tədbirin Bakıda keçirilməsi təklif olundu. Təbii ki, birmənalı olaraq belə bir layihənin Bakıda keçirilməsi bizim musiqi aləmi üçün maraqlı və hətta, mən deyərdim ki, yenilik olardı.\n-Siz mühazirə və eksperimentlər haqqında danışdınız. Bəs əvvələr bu tipli təbdirlər necə keçirilirdi?\n-Qeyd etdiyim kimi spesifik, orijinal, peşəkar musiqiçilərin biri-birini duyaraq , intuisiya qabiliyyəti ilə teatrallaşdırılmış üslubda əsər yaradıb, onu dinləyiciyə çatdırmaq xüsusi hazırlıq tələb edir. Mən ötən əsrin ortalarına qayıtmaq istərdim. 50-ci illərdən başlayaraq dünyanın müxtəlif ölkələrində-Polşada, Almaniyada, Fransada ,İtaliyada məşhur assosiasiyaların təşəbbüsü ilə festivallar, simpoziumlar keçirilirdi. Bura dünyanın müxtəlif ölkələrindən məşhur bəstəkarlar,ifaçılar dəvət olunurdular. Misal üçün 60-cı illərdə Polşada keçirilən “Warsaw Autumn” festivalında V.Lütoslavski, L Berio, Y.Ksenakis və sonralar L.Andressen kimi bəstəkarlar dəvət olunurdu. Yaxud Almaniyada keçirilən “International Summer Course for New Music Darmstadt”. Burada məşhur alman bəstəkarı, elektron musiqinin 60-cı illərdə yaradıcısı, Bulez, Ksenakislə birlikdə o dövrlərdə aktiv olan K.Ştokhauzen mühazirələr verib. Bakı Musiqi Akademiyasında 80-90-cı illərdə aparıcı müəllimlərdən olan professor İsmayıl Hacıbəyli bizə danışardı ki, 70-ci illərdə biz postsovet məkanında bəstəkarlar üçün yaradıcı guşələrdə tez-tez olurduq. Burada muxtəlif rus və Avropa bəstəkarları və onların əsərləri ilə tanış olurduq ki, bu da bizə yeni əsər yaratmağa bir növ stimul verirdi.\n- Sənətdə müəlliminiz İsmayıl Hacıbəyli olub. Bəstəkarlığın bütün sirlərini ondan öyrənə bilmisinizmi?\n-Yaradıcılıq sərhədsiz məkandır. Bəstəkarlıq da elə bir sənətdir ki, ona yiyələndikcə daima yeniliklər aşkar edirsən. Bizim müəllimimiz İ.Hacıbəyli tələbələri heç vaxt öz dəst-xətti ilə aparmırdı. O deyirdi “Musiqini siz yazırsınız, biz isə siz tələbələri sadəcə düzgün yola istiqamətləndiririk”.\nProfessional bəstəkarlıq 3 prinsipə ayrılır - ideya , ideyanın drammaturgiyasının və formasının quruluşu, onun nota fiksiyası. Bu prinsipləri İ.Hacıbəyli bizə öyrədirdi .O sinifdə rus bəstəkarı İqor Stravinskinin sözlərini xatırladırdı: “Yaxşı bəstəkar bənzətmir, oğurlayır”.\nKontrapunkt fənninin yüksək peşəkar bilicisi İ.Hacıbəyli, bəstəkarlara onun nə qədər əhəmiyyətli olduğunu və eyni zamanda sıx bağlılığını dərindən izah edirdi. Dahi Üzeyir bəy Hacıbəyli və Qara Qarayev Azərbaycan bəstəkarlıq məktəbinin təməlini qoyub. Azərbaycan bəstəkarları xoşbəxtdirlər ki, onların Qara Qarayev kimi müəllimləri olub. Arif Məlikov, Fərəc Qarayev , İsmayıl Hacıbəyli kimi məşhur bəstəkarlar bu sinifi bitiriblər. Gənc nəsil də bu məktəbin yetirmələridir. İsmayıl Hacıbəyli xalqını, vətənini ürəkdən sevən vətəndaş idi. Azərbaycan musiqisində neoklassisim üslubunun banisidir. O, təbiətcə çox zarafatcıl eyni zamanda yaradıcılqda ciddi idi. Yüksək intellektə və dünyagörüşə malik olan İsmayıl Hacıbəyli dərs zamanı tələbələrə dərin məna ilə İ.Stravinskiy, D. Şostakoviç, U. Folkner, A.Kamu haqqında danışardı. Baxmayaraq ki,o tez dünyasını dəyişmişdi, məhz gənc yaşlarında dünyada tanınan “Cəngi Rapsodiyasi”,“Memorial “ kantatasını bəstələyib. Bəstəkarın əsərlərini indi də zəmanəmizin görkəmli pianoçusu Ülviyyə Hacıbəyova yüksək səviyyədə təblig edir.\nMən İ.Hacıbəylinin haqqında danışarkən onun 10 ildən çox üzərində işlədiyi Ü.Hacıbəylinin “Firuzə” ariyası əsasında yaratdığı operanı qeyd etmək istərdim. Bu opera (Libretto müəllifindir) üzərində ki, iş yüksək diqqətə layiqdir. O bütün qüvvəsi ilə işləyirdi. O çox arzu edirdi ki, tamaşaçılar bu əsərin premyerasını səhnəmizdə görsünlər. Onun vəfatından 7 il keçsə də opera hələ səhnələşdirilməyib. İnanıram ki, vaxt gələcək bu opera Azərbaycan musiqi mədəniyyəti tarixində çox dəyərli bir sənət əsəri kimi öz yerini tutacaq.\n-Müasir akademik musiqinin inkişafını necə xarakterizə edirsiniz?\n-Dünya sivilizasiyasında sürətli inkşaf dövrünü yaşayırıq. İndi- internet, mobil rabitə böyük infomasiya və əlaqə vasitəsidir. Əgər 60-70-ci illərdə bəstəkarlar hər hansi Avropa və ya Amerika bəstəkarlarının partituralarını yaxud lent yazısını çətinliklə tapırdılarsa, indi bunları əldə etmək asandır. Xatırlayıram müəllimlərimiz bizə danışırdılar ki, 70-ci illərdə Yeni Vyana məktəbinin nümayəndələri olan A. Şönberq, A.Berq, A .Veberninin əsərləri nadir tapılırdı və olanda da çox böyük həvəslə dinləyib ifa edirdik. Əvvəllər hətta kommunizm ideologiyasına cavab verən musiqi deyildisə , onu təbliğ etməyə qadağa qoyulurdu. XX əsrin əvvəllərinə baxsaq sovet imperiyasında, kommunizm quruluşunda baş verən böhranlar, qorxu içində yaşayan və yaradıcılıqla məşğul olan bəstəkarların həyatı daima təhlükə altinda idi. İndi isə təbii ki, tamam başqa prinsiplər özünü göstərir. Bu gün dəyərlərin yenidən qiymətləndirilməsi prosesi baş verir. Hal - hazırda bəstəkarlıq məktəbinin iflasa uğraması və gənc bəstəkarların Avropa, Amerikaya təhsil almaga getməsi bir misaldır. On il bundan əvvəl Bəstəkarlıq kafedrasında görkəmli bəstəkarlar çalışırdılar. Fərəc Qarayev, Xəyyam Mirzəzadə, İsmayıl Hacıbəyli kimi peşəkar müəllimlər istedadlı tələbələr hazırlayırdılar. Ancaq təəssüflər olsun ki indi Bəstəkarlıq kafedrasında yeni struktur sistemi qura biləcək və bunun əsasında təhsil verə biləcək müəllimlər işləmir. Başqa bir problem də ondadır ki, indiki ifaçıların səviyyəsi qənaətbəxş deyil, müasir tələblərə cavab vermir. Bəstəkarlar ifaçılarla birlikdə daima yaradıcılıq münasibətində olmalıdırlar, hər hansı bir yeni əsər üzərində işləmək üçün buna vaxt tələb olunur. İndi ifaçılar müxtəlif yerlərdə maddi rifahın yaxşı olması üçün işləyirlər. Təbii ki, belə halda keyfiyyət və yaxud karyeradan söhbət gedə bilməz. İfaçılara təqaüd verilməlidir ki, onlar sırf yaradıcılıqla məşgul olsunlar. Müxtəlif müsabiqələr təşkil olunduqca yeni ifaçıların yaranma ehtimalı artacaq. Ansambl kollektivi yaratmaq üçün peşəkar musiqiçilər var, ancaq yenə də maddi dəstək olmalıdır. Avropa ölkələrində bunun üçün müxtəlif assosiasiyalar, təşkilatlar var ki, onlar konsertləri maliyyələşdirir. Fikrimi dahi bəstəkarımız Üzeyir Hacıbəylinin sitatı ilə tamamlamaq istərdim, “Hər bir millətdən dünyaya elə övladlar gəlir ki, onlar sanki özləri üçün anadan olmayıblar. Bəlkə də bütün xalqa, hətta ümum- insaniyyətə xeyir gətirmək və xalqın tərəqqisinə səbəb olmaq üçün yaranıblar. Bu insanlar nəinki sağlığında, hətta öləndən sonra da insanlara mənfəət veririlər.”


Alı Alıyev Ağcabədidə məskunlaşan məcburi köçkünlərlə görüşüb - Pia.az\nXəstəxanalarda ödənişlər kart vasitəsilə aparılacaq 11:54\nVəfat etmiş polisin həyat yoldaşı Vilayət Eyvazovdan kömək istədi 11:14\nAlı Alıyev Ağcabədidə məskunlaşan məcburi köçkünlərlə görüşüb\nFüzuli RİHB Alı Alıyev Ağcabədi rayonunda məskunlaşan Füzuli rayonundan olan məcburi köçkünlərlə görüşüb\nPrezident cənab İlham Əliyevin əhalinin problemlərinin öyrənilməsi, həll edilməsi, vətəndaş-məmur münasibətlərində şəffaflığın təmin edilməsi barədə tapşırıqları Füzuli rayonunda daima diqqət mərkəzində saxlanılır. Ölkə başçısının tapşırığına əsasən Füzuli rayon İcra Hakimiyyətinin başçısı Alı Alıyev mütəmadi olaraq vətəndaşlarla görüşür, onların problemlərini dinləyir, təklif və qayğıları ilə maraqlanır.\nAlı Alıyevin növbəti səyyar-qəbul görüşü Füzuli rayonundan olan məcburi köçkünlərin sıx məskunlaşdıqları Ağcabədi rayonunda keçirilmişdir. Görüşdə rayon İcra Hakimiyyəti başçısı Aparatının işçiləri, xidmət təşkilatları və ictimaiyyət nümyəndələri iştirak etmişdir.\nAlı Alıyev bildirmişdir ki, bu cür görüşlər ölkə başçısı cənab İlham Əliyevin tapşırıqlarına uyğun olaraq mütəmadi olaraq keçirilir.\nAlı Alıyev həmçinin sosial sahədə atılan uğurlu addımlarıdan danışıb. Bildirib ki, həqiqətən də, cənab Prezident İlham Əliyevin sosial sahə ilə bağlı qərarları, Fərman və sərəncamları inqilabi xarakter daşıyır. Əhalinin sosial müdafiəsinin gücləndirilməsi Azərbaycan dövlətinin siyasətinin əsas xəttini təşkil edir. Bu sərəncamlar Azərbaycan dövlətinin, dövlətin hər bir vətəndaşının yanında olduğunu bir daha əyani şəkildə göstərir. Beləliklə, imzalanan hər bir sərəncam Azərbaycan vətəndaşının rifahının yaxşılaşmasına yönəlib. Məcburi köçkünlərin yaşayış şəraitinin yaxşılaşdırılması cənab Prezident İlham Əliyevin sosial siyasətində prioritet istiqamətlərdəndir. Məcburi köçkünlərin mənzil, təhsil, sağlamlıq problemlərinin həllinə Birinci vitse-prezident Mehriban xanım Əliyeva da xüsusi diqqət və qayğı göstərir, bu sahədə mühüm işlər görülür.\nGörüşdə Ağcabədi rayonunda məskunlaşmış füzulili məcburi köçkünlərin müraciətləri, arzu və təklifləri dinlənilmişdir. Məcburi köçkünlər tərəfindən qaldırılan problemlər, təklif və müraciətlərin bəziləri rayon İcra Hakimiyyətinin başçısının göstərişi ilə yerindəcə həll edilmiş, digərlərinin isə həll edilməsi üçün aidiyyəti qurumların rəhbərlərinə konkret tapşırıqlar verilmişdir.\nGörüş zamanı çıxış edən məcburi köçkünlər dövlət tərəfindən hər tərəfli qayğı ilə əhatə olunduqlarını, məcburi köçkünlər üçün nəzərdə tutulan bütün güzəşt və imtiyazlardan istifadə etdiklərini bildiriblər. Məcburi köçkünlər, göstərdiyi diqqət və qayğıya görə ölkə başçısına və ölkənin birinci xanımı Mehriban Əliyevaya minnətdarlıqlarını bildiriblər. Qeyd ediblər ki, ən böyük arzuları işğal altında olan torpaqlarına, öz ata-baba yurdlarına qayıtmaqdır.\nEtiket: Füzuli RİHB Alı Alıyev


İstifadə olunmuş bir avtomobilin satışı üçün bir elan təqdim edin - Otradnoe, Moskva\nMoskvanın Otradnoye ərazisindəki işlənmiş bir avtomobilin satışı üçün bir elan yerləşdirin. Moskva və Moskva vilayətində pulsuz elanlar lövhəsi.\nMoskvanın Otradnoye ərazisindəki işlənmiş bir avtomobilin satışı üçün bir elan yerləşdirmək istərdinizmi? Sizin üçün ən təsirli həll yolu 495.city reklam saytında işlənmiş bir avtomobilin satışı üçün bir elan yerləşdirməkdir. 495. şəhər - Moskvanın bütün bölgələrini və Moskva vilayətini əhatə edən bir elan lövhəsi. Hər gün minlərlə istifadəçi burada məhsul axtarır. Onlara təklifiniz barədə danışın və müştəri tapmağınıza kömək edəcəyik.\nR-də işlənmiş bir avtomobil satışı üçün bir elan təqdim edin. Otradnoe, Moskva 495. şəhər bülleten lövhəsində çox sadədir.


NIDA-çıların məhkəməsində gərginlik - FOTOLAR\nTeleqraf.com-un məlumatına görə, məhkəmə qarşısına NİDA-çıların valideynləri, siyasi partiyaların funksionerləri və gənclər toplaşıb. Polislərlə məhkəməyə gələnlər arasında məhkəmə binasının önündə qarşıdurma olub. Polis plakatların yığışdırılmasını tələb edib. Bu zaman gərginlik yaşanıb.\n“Nida”çılar dövlət ittihamçısının bu çıxışına etiraz olaraq aclıq aksiyasına başladıqlarını elan ediblər. İstintaq dövründə onlara qarşı Cinayət Məcəlləsinin 220. 1 (zorakılıqların, talanların, yanğınların törədilməsi, əmlakın məhv edilməsi ilə müşayiət olunan kütləvi iğtişaşları təşkil etmə və ya belə iğtişaşlarda iştirak etmə) maddəsi ilə əlavə ittiham elan olunub.


O.Pamukun yeni çıxacaq romanından bir parçanı oxu\n2021, 16 May, bazar, Bakı vaxtı 08:04\nO.Pamukun yeni kitabının üz qabığındakı illüstrasiya\nOrxan Pamukun yeni romanı çıxır\nYazıçı Orxan Pamukun “Qırmızı saçlı qadın” adlı yeni romanı fevralın 2-də satışa çıxacaq.\nİlk nəşri 200 min nüsxə olan 204 səhifəlik romanın üz qapağını ingilis şair, illüstrator D.G.Rosetti’nin 1860-cı ildə çəkdiyi “Regina Cordium” əsəri bəzəyir.\nYeni roman oxucunu 30 il əvvəlin Gebze qəsəbəsinə aparır, bu, Türkiyənin Kocaeli əyalətində bir qəsəbədir. Nəşriyyatdan kitab haqqında verilən məlumata görə, litseyə başladığı il atası polislər tərəfindən aparılan və bir də ondan xəbər ala bilməyən uşağın gözündən danışılann roman Beşiktaşdakı evlərindən Gebzeyə köçən bir ana ilə oğulun hekayətidir.\nRoman bir gəncin yaşadığı eşq hekayəsilə böyük insani günahı araşdırır və bu suallarla oxucunu baş-başa buraxır: İlk eşq təcrbüəsi bütün həyatı müəyyən edə bilərmi, yoxsa taleyimizi yazan yalnız tarixin və əfsanələrin gücüdür?\nOrhan Pamuk bu romanı “Aslıya” (tibb işçisi, yeni rəfiqəsi Aslı Akyavaş) ithaf edib. Roman Nietzsche’nin “Faciənin doğuluşu”, Sofoklun “Kral Edip” və Firdovsinin “Şahnamə” əsərlərindən üç epiqrafla açılır.\n"Kırmızı saçlı kadın" romanının ilk səhifələri\nƏslində yazıçı olmaq istəyirdim. Amma danışacağım hadisələrdən sonra geologiya mühəndisi və mütəəhhid oldum. Oxucularım hekayəmi danışmağa başladım deyə hadisələrin sona çatıb geridə qaldığını da sanmasınlar. Xatırladıqca hadisələrin içinə daha çox girirəm. Bu üzdən sizlərin də mənim ardımca ata və oğul olmağın sirlərinə sürüklənəcəyinizi hiss edirəm.\n1985-ci ildə Beşiktaşın dərinlərində, İhlamur Qəsrinə yaxın bir mülkdə yaşayırdıq. Atamın Həyat adlı kiçik bir apteki vardı. Aptek həftədə bir səhərə qədər açıq qalır, atam növbə tuturdu. Növbətçi olduğu gecələrdə atamın axşam yeməyini mən aparırdım. Uzun boylu, yaraşıqlı atam kassanın yanında yeməyini yeyərkən dərman qoxusunu iyləyərək dükanda durmağı sevirdim.\nOtuz il sonra bu gün, qırx beş yaşımda taxta şkaflı köhnə apteklərin qoxusundan hələ də xoşum gəlir.\n“Həyat” aptekinin çox müştərisi olmazdı. Atam növbətçi olduğu gecələrdə o zamanlar dəbdə olan, daşınabilən kiçik bir televizora baxaraq vaxt öldürürdü.\nBəzən də atamı yanına gələn dostlarıyla alçaq səslə danışarkən görürdüm. Siyasi dostları məni görüncə danışmağı dayandırır, mənim eynilə atam kimi yaraşıqlı və sevimli olduğumu deyir, suallar verirdilər: Neçənci sinfə gedirəm, məktəbdən xoşum gəlirmi, böyüyəndə kim olacağam...\nSiyasi dostlarının yanında atamın narahat olduğunu gördüyüm üçün dükanda çox qalmaz, küçəyə çıxar, tutqun küçə lampalarının və çinar ağaclarının altından qaça-qaça evə dönürdüm.\nEvdə anama atamın siyasətlə maraqlanan dostlarından birinin dükanda olduğunu demirdim. Çünki anam atamın başının yenidən bəlaya girəcəyini, ya da qəfildən yenə bizi qoyub gedəcəyini düşünərək əndişələnir, atama və dostlarıma hirslənirdi.\nAmma atamla anamın aralarındakı səssiz davaların tək səbəbinin siyasət olmadığını da hiss edirdim.\nBəzən uzun müddət küsüşər, aralarında demək olar, heç danışmazdılar. Bəlkə də bir-birlərini sevmirdilər.\nAtamın başqa qadınları, yetərincə çox qadının da onu sevdiyini sezirdim. Anamla atamın davaları məni çox hüznləndirdiyi üçün onları düşünməyi, xatırlamağı özümə yasaqlamışdım.\nAtamı ən son yemək apardığım bir gecə aptekdə gördüm. Litseyin birinci sinfindəydim; adi bir payız axşamıydı. Atam televizorda xəbərlərə baxırdı. Daha sonra masanın üstünə qoyduğu yeməyini yeyərkən mən biri aspirin, o biri C vitamini və antibiotik istəyən iki müştəriyə baxdım və pulu siyirtməsi xoş bir zəng səsi çıxararaq açılan köhnə kassaya qoydum. Evə qayıdanda son bir baxış atdım atama; mənə qapıdan gülümsəyərək əl etdi.\nO səhər atam evə gəlməmişdi. Bunu günortadan sonra məktəbdən qayıdanda anam dedi. Gözlərinin altı şişmişdi, ağlamışdı.\nAtamın əvvəllər olduğu kimi aptekdən götürülüb Siyasi şöbəyə aparıldığını zənn etdim. Orada ona işgəncə verir, falaqqaya salır, elektrik verirdilər...\nO.Pamuk: Redaktorları yaxşı olan yazıçılar yaxşıdırlar\nO.Pamuk onları "dünyanın kapitalı" adlandırır\nO.Pamuk: "Bəzən bilmirəm ağzımı necə yumulu saxlayım"


Azərbaycanda tütün istehsalçılarına subsidiya veriləcək » Millitv.az\nPrezident İlham Əliyev "Azərbaycan Respublikasında tütünçülüyün inkişaf etdirilməsinə dövlət dəstəyi haqqında" sərəncam imzalayıb.\nMillitv.az xəbər verir ki, məqsəd ölkədə tütünçülüyün inkişafına dövlət dəstəyini gücləndirmək, bu sahənin potensial imkanlarından səmərəli istifadə etmək, rəqabət qabiliyyətini yüksəltmək və tütün istehsalı ilə məşğul olan əhalinin sosial rifahını daha da yaxşılaşdırmaqdır.\nPrezident: Əhali nə qədər az siqaret çəksə, o qədər büdcələrinə xeyri olar\tBizim əhali nə qədər az siqaret çəksə, o qədər yaxşıdır. Bunun onların sağlamlığına, ailə büdcələrinə ancaq xeyri\nHər kiloqram xam pambığa görə subsidiya veriləcək - SƏRƏNCAM\tPrezident İlham Əliyev Azərbaycan Respublikasında pambıqçılığın inkişafına dövlət dəstəyi haqqında sərəncam imzalayıb.\nİpəkçiliyin inkişafına dövlət dəstəyi veriləcək\tMillitv.az Prezident İlham Əliyev Azərbaycan Respublikasında ipəkçiliyin inkişafına dövlət dəstəyi haqqında sərəncam


Nuh haqqında surə » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nNuh surəsi, 28 ayədən ibarətdir. Məkkədə nazil olmuşdur. Bu surə bütövlükdə Nuh və onun qövmü haqqındadır. Nuh peyğəmbər Adəmdən min il sonra göndərilən Allahın elçisidir. O, doqquz yüz əlli il peyğəmbərlik etməsinə baxmayaraq qövmünün az bir qismi onun çağırışını qəbul etmişdir. Uca Allah onu iman gətirənlərlə birlikdə xilas etmiş, inadkar kafirləri isə suya qərq etmişdir. Uca Allah buyurur:\nHəqiqətən, Biz Nuhu öz qövmünə göndərdik və dedik: "Sən öz qövmünü, onlara ağrılı-acılı bir əzab gəlməmişdən əvvəl xəbərdar et!"\nO dedi: "Ey qövmüm! Şübhəsiz ki, mən sizi aydın bir tərzdə xəbərdar edənəm! Allaha ibadət edin, Ondan qorxun və mənə itaət edin! Belə etsəniz, O sizin günahlarınızdan keçər və sizə müəyyən vaxtadək möhlət verər. Həqiqətən, Allahın müəyyən etdiyi vaxt gəlib çatdıqda əsla təxirə salınmaz. Kaş biləydiniz!"\nO dedi: "Ey Rəbbim, mən xalqımı gecə də, gündüz də dəvət etdim. Amma dəvətim onların haqdan qaçmalarını daha da artırdı. Sən onları bağışlayasan deyə mən hər dəfə onları imana dəvət etdikdə, onlar barmaqlarını qulaqlarına tıxayır, paltarlarına bürünür, küfrlərində israr edir və ötkəm-ötkəm təkəbbürlənirdilər. Sonra mən onları aşkarcasına dəvət etdim. Sonra mən onlara həm uca səslə, həm də gizlicə bildirib dedim: "Rəbbinizdən bağışlanmağınızı diləyin! Həqiqətən, O, çox Bağışlayandır! O, sizin üzərinizə bol-bol yağış göndərər, var-dövlət və oğul-uşaqla sizin imdadınıza çatar, sizin üçün bağlar salar və çaylar yaradar. Necə olub ki, siz Allahın böyüklüyünü layiqincə uca tutmursunuz? Axı O sizi mərhələlərlə yaratdı.\nMəgər Allahın yeddi göyü təbəqə-təbəqə necə yaratdığını görmürsünüz? Ayı bir nur, günəşi də çıraq etmişdir.\nAllah sizi torpaqdan bir bitki kimi bitirmişdir. Sonra O sizi ora qaytaracaq və yenidən çıxardacaqdır. Allah yeri sizin üçün xalı təki döşədi. Belə etdi ki, orada geniş yollarla hərəkət edəsiniz".\nNuh dedi: "Ey Rəbbim! Onlar mənə asi oldular və var-dövləti, övladı özünə zərərdən başqa bir şey artırmayan bir adama tabe oldular. Onlar mənə qarşı böyük bir hiylə işlətdilər və özlərinə tabe olanlara dedilər: "Öz tanrılarınızı tərk etməyin; Vəddi, Suvaı, Yəğusu, Yəuqu və Nəsri tərk etməyin!"\nArtıq onlar çoxlarını azdırmışlar. Sən də zalımlara azğınlıqdan başqa bir şey artırma".\nNuh dedi: "Ey Rəbbim, kafirlərdən yer üzündə bir nəfəri belə sağ qoyma!\nEy Rəbbim! Məni, valideynlərimi, evimə mömin kimi daxil olanları və bütün mömin kişi və qadınları bağışla! Zülmkarların isə ancaq həlakını artır"\nALLAH RAI OLSUN HER KESDEN,,,,\n17 may 2014 20:04\nbezen en doqru secim geriye baxmadan getmekdir


Naxçıvanda işadamının maşını və sənədləri yandı\n2021, 24 İyun, Cümə axşamı, Bakı vaxtı 01:38\nHəbsdəki işadamı Məhəmməd Qurbanova məxsus və Sədərək rayon Polis Şöbəsində saxlanan «Toyota» markalı avtomobilin yararsız hala salındığı bildirilir.\nBu haqda AzadlıqRadiosuna işadamının qızı Elnurə Məmmədova məlumat verib . Onun dediyinə görə, avtomobildə olan 500 manat pul, bahalı əşya və müxtəlif sənədlər oğurlanıb:\n«Dəfələrlə müraciət etsək də, iki aydan artıq idi ki, nə mallarımızı, nə də ki, avtomobilləri qaytarmaq istəmirdilər. Fevralın 19-da zəng elədilər ki, gedin Sədərək polisindən maşınlarınızı, gömrükdən də mallarınızı götürün. Sevindik ki, yəqin, düşmənçiliyə son qoyaraq, hər şeyi qaytarmaq fikrinə düşüblər. Ancaq sonradan məlum oldu ki, avtomobilləri də, malları da düşmənçiliklə qaytarıblar. Sədərək polisində saxlanılan «Toyota» markalı avtomobil bölmədən ayrılandan 100 metr sonra motor qəfildən dayanıb, sonra da od tutub. Zəng elədim Sədərək polisinə, dedilər ki, biz sizə təhvil vermişik, nə olubsa, artıq biz cavabdeh deyilik. Yanğını birtəhər söndürüb, maşını ustaya gətiriblər. Məlum olub ki, motor dağılsın deyə, içərisinə alüminium tozu töküblər. Maşının içərisində olan 500 manat, üç ədəd bahalı telefon, atamın sürücülük vəsiqəsi, Türkiyədən gətirilən malların fakturası və digər sənədlər də polislər tərəfindən oğurlanıb. Polislər oğurluğu boyunlarına almaq istəmirlər».\n«BİZ QADINLARDAN NƏ İSTƏYİRLƏR?»\nElnurə Məmmədova deyir ki, Sədərək Gömrüyündə saxlanılan malları qaytarmaq üçün həmin malların fakturaları tələb olunub. Digər sənədlər kimi, qaimələr də avtomobildən oğurlandığından malların bir hissəsi müsadirə edilərək yandırılıb:\n«Bu, bizə qarşı əvvəldən hazırlanmış, düşünülmüş təxribatdır. Sənədləri polislər qəsdən oğurlayıblar ki, mallarımızı gömrükdən geri ala bilməyək. Gömrükdə sənədlərinin olmadığını bəhanə gətirərək malların bir hissəsini qaytarmayıblar, elə gömrükdəcə yandırıblar. Təxminən 5 min manat malımızı məhv ediblər, 5 min manat da avtomobilə ziyan dəyib. Bu, artıq düşmənçilikdir. Atamgil hakimiyyətin qarşısında sınmadığına görə, əllərindən gələn pisliyi etməyə çalışırlar. Əsassız olaraq 5 il iş veribsiniz, daha biz qadınlardan nə istəyirsiniz? Haqqımızı tələb etməkdə israrlıyıq deyə, bizdən bu cür – maddi ziyan vurmaqla qisas alırlar. Bir kişidən qisas almaq üçün onun qadınına sataşmaq heç kimə başucalığı gətirməz. Bu bir daha göstərir ki, atam və həyat yoldaşım siyasi sifarişlə həbs olunublar».\nSədərək rayon Polis Şöbəsindən onlara qarşı səsləndirilən bütün ittihamları rədd etdilər.\nSədərək Gömrük İdarəsinə verilən suallar da cavabsız qaldı.\n4 İL VƏ 5 İL\nMəhəmməd Qurbanov keçən il noyabrın 8-də Türkiyədən ərzaq məhsulları gətirmək istərkən Sədərək gömrükçüləri həmin malı buraxmaq istəməmişdilər.\nNaxçıvan MR Prokurorluğunun yaydığı məlumatda Nadir Məmmədovun gömrük işçilərinə qarşı zor tətbiq etdiyi qeyd olunurdu.\nFakt üzrə Cinayət Məcəlləsinin 315.1-ci və 315.2-ci (hakimiyyət nümayəndəsinə qarşı müqavimət və ya zor tətbiq etmə) maddələri ilə cinayət işi açılmışdı.\nFevralın 13-də Sədərək rayon Məhkəməsi Məhəmməd Qurbanovu 4, Nadir Məmmədovu isə 5 il azadlıqdan məhrum edib.


Azərbaycan kinosunun qara lenti - Azinforum.az İnformasiya Portalı\nAna səhifə / Cəmiyyət / Azərbaycan kinosunun qara lenti\nMaliyyə naziri Samir Şərifovun Milli Məclisin son iclasında ölkədə kinematoqrafiyanın durumu ilə bağlı səsləndirdiyi ittihamlar böyük rezonans doğurub. Nazir qeyd edib ki, Azərbaycan kinosunun inkişafı üçün dövlət tərəfindən kifayət qədər maliyyə ayrılsa da, ortaya çıxacaq bir sənət əsəri olmayıb: “Azərbaycan kinosunun inkişafı ilə bağlı dövlət büdcəsindən maliyyə ayrılıb. Bununla bağlı sorğuları Mədəniyyət Nazirliyinə göndərmək olar. Konsepsiya layihəsi bir neçə dəfə Maliyyə Nazirliyinə təqdim olunub. Ancaq etiraf edim ki, biz onu qəbul etməmişik, çünki orada hər hansı bir dəyişiklik görməmişik. Vəsaitlər ayrılır, ancaq nəticədə hər hansı bir kino əsərlərini görmürük. Bunu da hamımız bilirik və deyirik. Hesab edirik ki, vəsaitlərin ayrılması konkret nəticələr verməlidir”.\nMəsələ ilə bağlı Mədəniyyət Nazirliyinin də mövqeyi gecikməyib. Nazirlikdən bildirilib ki, “Azərbaycan Respublikası Prezidentinin ”Azərbaycan kinematoqrafiyasının inkişafı ilə bağlı bəzi tədbirlər haqqında” Sərəncamına əsasən, “Azərbaycan kinematoqrafiyasının inkişaf Konsepsiyası”nın layihəsi Maliyyə Nazirliyi ilə sıx əməkdaşlıq çərçivəsində, sözügedən nazirliyin, eləcə də bu sahədəki ictimai təşkilatların rəy və təklifləri nəzərə alınaraq yenidən hazırlanıb: “Bu istiqamətdə qısa zaman ərzində bir sıra əhəmiyyətli tədbirlər həyata keçirilib. Vətən müharibəsində qazanılmış böyük zəfərə kino vasitəsilə töhfə vermək məqsədilə keçirilən ”Böyük Qayıdış” film layihələri müsabiqəsi Mədəniyyət Nazirliyi tərəfindən elan olunub. Dünya təcrübəsinə uyğun olaraq, Mədəniyyət Nazirliyi tərəfindən mərhələli şəkildə təşkil edilən müsabiqədə ölkəmizdə ilk dəfə layihələrin açıq pitçinq yolu ilə seçilməsi mexanizmi tətbiq olunub. Vətən müharibəsinə həsr olunmuş 11 qısametrajlı bədii, sənədli və animasiya filmləri istehsala buraxılmaqdadır”.\nNazirliyin məlumatında qeyd olunub ki, 1982-ci ildən bu günədək ilk dəfə olaraq 2021-ci ilin əvvəlində C.Cabbarlı adına “Azərbaycanfilm” kinostudiyası üçün kinotexnika avadanlıqları alınıb və “Fəryad 2″, ”Məryəm” və “Mərmər soyuğu” tammetrajlı bədii filmlərin istehsalına artıq başlanılıb: “Eyni zamanda 1965-ci ildən heç vaxt təmir edilməmiş ”Azərbaycanfilm” kinostudiyasının maddi-texniki bazasının yenilənməsi ilə bağlı müvafiq tədbirlər görülür. Ölkəmizdə film sahəsinin modernləşdirilməsi, dünyanın bu sahədə ən qabaqcıl ölkələrinin təcrübəsinə uyğun şəkildə yenidən qurulması, inkişaf etmiş kino sənayesinə malik Türkiyə, ABŞ, Fransa, Almaniya kimi ölkələrlə birgə filmlərin çəkilməsi istiqamətində işlərə başlanılıb. Son illərdə ölkəmizin kino sektoru tərəfindən istehsal olunan filmlərin dünyanın ən nüfuzlu beynəlxalq film festivallarında iştirakı və mükafatlandırılması, habelə film çəkilişinə özəl vəsait qoyuluşunun həcminin artması və tamaiaçı auditoriyasının genişlənməsi kinematoqrafiyamızın keyfiyyətcə yeni inkişaf mərhələsinə qədəm qoyduğunu göstərir. Təsadüfi deyil ki, son altı ay ərzində dövlət sifarişi və dəstəyi ilə nəzərdə tutulan film layihələri dünyanın ən nüfuzlu film festivallarında ölkəmizi təmsil edir. Buna misal olaraq, Bakı Media Mərkəzi ilə birgə istehsal olunmuş “Sonuncu” sənədli filminin Rotterdam Film Festivalında, “Təkbətək”, “Göy köynəkli adam” və digəri olmaqla 3 film layihəmizin Sarayevo Film Festivalında iştirakını, C.Cabbarlı adına “Azərbaycanfilm” kinostudiyasında istehsal olunacaq “Mərmər soyuğu” bədii film layihəsinin Rusiyanın dövlət film təşkilatı “Roskino” və Trieste Film Festivalının (İtaliya) beynəlxalq film marketinə seçilməsini göstərmək olar”, – deyə nazirlik bildirib.\nMəlum məsələdir ki, son illərdə Azərbaycan kinosunda böyük durğunluq, acınacaqlı vəziyyət yaşanır. Doğrudur, dövlət tərəfindən kino sahəsinə maliyyə ayrılsa da, real vəziyyət ortadadır. Araşdıranda məlum olur ki, kino üçün ayrılan vəsaitlər kimlərinsə şəxsi ciblərinə axıb, kino isə “kor günə” qalıb. Əsas günahkar kimi bu sahəyə uzun illər rəhbərlik etmiş sabiq mədəniyyət naziri Əbülfəz Qarayev görülür.\nDaha bir məsələ, ölkədə bir kinostudiya olmasına baxmayaraq, iki kino ittifaqı var: 1963-cü il yanvarın 13-də yaradılmış, Rüstəm İbrahimbəyovun rəhbərlik etdiyi Kinematoqrafçılar İttifaqı və 2012-ci il 21 iyunda təsis edilən, bu günə qədər rəhbəri xalq artisti Şəfiqə Məmmədova olan Kinematoqrafçılar İttifaqı. Zaman-zaman iki ittifaq arasında gərginlik, qalmaqal yaşanır, bir-birinin ünvanına ittihamlar səsləndirilir. İttifaqın katibi və üzvü olan kinoçular isə bir-birilərinə az qala düşmən kəsilir. Əlbəttə ki, bu faktın özü milli kinomuzun inkişafına öz mənfi təsirini göstərməkdədir. Qeyd edək ki, hər iki ittifaq dövlət tərəfindən maliyyələşir.\nRüstəm İbrahimbəyovun rəhbərlik etdiyi ittifaqın idarə heyətinin üzvləri aşağıdakılardır:\nXalq yazıçısı Anar, şair Baba Bəziroğlu, Xalq artistləri Rasim Balayev, Həmidə Ömərova, Məbud Məhərrəmov, Şükufə Yusupova, rejissorlar Mirbala Səlimli, Firəngiz Qurbanova, Cavid İmamverdiyev, Oleq Səfərəliyev, Ziya Şıxlınski, Əsəd Əsədov, Cəmil Fərəcov, Tahir Əliyev, Nizami Abbas, prodüser Lalə Əfəndiyeva.\nŞəfiqə Məmmədovanın rəhbərlik etdiyi ittifaqın təşəbbüs qrupunun və idarə heyətinin üzvləri isə aşağıdakılardır: Şəfiqə Məmmədova, Mais Ağabəyov, Ramiz Fətəliyev, Müşfiq Hətəmov, Səyavuş Kərimi, Cəmil Quliyev, Yusif Quliyev, Vaqif Mustafayev, Nəriman Məmmədov, Oqtay Mirqasımov, Ayaz Salayev.\nBuradan sual doğur ki, gələcəkdə kinomuzun inkişafı naminə iki ittifaqın birləşmək ehtimalı ola bilərmi?\nÜmumiyyətlə, milli kinomuzun inkişafı üçün əsas amil hansıdır – maliyyə, sanballı ssenari, prodüser işi, keyfiyyətli texnika, yoxsa bacarıqlı aktyor?\nMövzu ilə bağlı “Azərbaycanfilm” kinostudiyasının baş redaktoru, Azərbaycanın əməkdar incəsənət xadimi, kinorejissor Ayaz Salayev “Yeni Müsavat”a danışıb. O qeyd edib ki, kinoya milli-mədəniyyətin bir hissəsi kimi yanaşmaq bu məsələdə əsas amildir: “Bu yanaşma da dövlət səviyyəsində olmalıdır. Nazirin “gözəl əsərlər yoxdur, ona görə də bu sahəni maliyyələşdirmək olmaz” fikri tamamilə yanlışdır. Bu bilirsiniz nəyə bənzəyir? Hansısa xəstəxanada xəstələr ölüb, deməli, həmin xəstəxananı bağlamaq lazımdır. Hazırda tarixi bir dövr yaşayırıq. Millət kimi yenidən doğulmuşuq. Bu dövr təkcə Qarabağın qayıtması ilə deyil, həmçinin həmin vaxt çəkilən filmlər, yazılan əsərlər, musiqi əsərləri ilə tarixə düşməlidir. Kino millətlərin güzgüsüdür. Necə ki, insan güzgüyə baxmadan küçəyə çıxmır, eləcə də kino bu cür güzgüdür. Mentalitet xalqın, millətin son dərəcə mühüm amilidir. Çox təəssüf ki, bunun çox az adam anlayır. Ona görə ki, biz sovet vaxtı çəkilən filmləri ölçü götürürük. Onlara ölçü kimi yanaşmaq olmaz, gələcəyin kinosuna baxmaq lazımdır. Gələcəkdə böyük filmlər, əsərlər yaratmaq lazımdır və əlbəttə ki, təkcə müharibə mövzusunda deyil”.\nAyaz Salayev son dövrlərdə çəkilən film və serialların mövzusundan da gileylənib: “Seriallara baxanda görürük ki, təkcə məişət mövzusunda çəkilir. Mövzu qaynana, qayınata, borc pul və sairə olur. Amma bir tarixi film çəkilmir. Halbuki Vaqif Mustafazədən Müslüm Maqomayev, Mir Cəfər Bağırovdan tutumuş Hüseyn xan Naxçıvanskiyə qədər və digər tarixi şəxsiyyətlərimiz barədə nə qədər tarixi filmlər, seriallar çəkmək olardı. Lakin heç kimin ağlına da gəlmir, çünki tarixə maraq yoxdur. Beləliklə, kinoda birinci məsələ mövzu seçimidir. Daha sonra operatorlar, rejissorlar, aktyor işi gəlir. Yəni ən birinci mövzu seçimidir”.\nAyaz Salayev iki kino ittifaqının birləşməsi ehtimalına da mövqe bildirib: “Əgər belə bir şey olarsa, şəxsən mən oradan çıxacağam. Çünki Rüstəm İbrahimbəyovun rəhbərlik etdiyi ittifaqdakı adamlar onun ”Qafqaz üçlüyü” filmindən sonra da həmin ittifaqda qalır və bu onların mənliyinə toxunmur. Mən bu adamlarla heç vaxt, heç bir zaman bir təşkilatda olmaq istəməzdim. Bizim ittifaq tərəfdən onları qıcıqlandıran elə birinci özüməm və sona qədər də bu mövqeyimə davam edəcəyəm, buna hazıram”.\nTanınmış kinorejissor, xalq artisti Şeyx Əbdül Mahmudov da məsələyə münasibət bildirib. O, maliyyə nazirinin açıqlamasını təəssüflə qarşıladığını dedi: “Nazirə demək istəyirəm – Samir Şərifov, sizin kinomuzla işiniz olmasın. Əgər sizin bu kinonu bağlamaq fikriniz varsa, bağlayın, onsuz da bağlanıb. Orada, sadəcə, 5-3 fədailərlə bu günə qədər şapalaqla üz qızardıb, koridorlarda ac-susuz qalıb o kinostudiyanı ayaqda saxlamışıq. Hansı ki, həmin kinostudiyanı dağıdıb, ”yeyiblər”.\nCənab nazirin xəbəri yoxdur ki, bu şəraitdə heç kim heç nə edə bilməz, amma bizim uşaqlar heç nədən nəsə ortaya çıxarır, beynəlxalq müsabiqələrdə qalib olurlar. Əgər istəyirsə, nazir gəlsin biz ona 3-4 gözəl film göstərək. Bildiyiniz kimi, kino sahəsi tamamilə məhv olmasın deyə ümumi nazirlik səviyyəsində 6 milyon vəsait ayrılır. Bu qədər pulu ayırın nazir niyə maraqlanmır ki, bu qədər pul hara gedir, ondan kimlər istifadə edir. Əslində gedib onu araşdırmaq, nəzarət etmək lazım idi. Axı bizim buna gücümüz çatmır. Nəsə deyəndə də bizə düşmən gözü ilə baxırlar. Zamanında Mədəniyyət Nazirliyinə bu vəsaitlər ayrılırdı və əsl kino işi görənlər bu vəsaiti ala bilmirdi, onlara, sadəcə, qəpik-quruş düşürdü. Daha bir məsələ, sizcə, 5-6 milyon manatla beynəlxalq səviyyəyə çıxan film çəkmək mümkündür? Bu, mümkün olan şey deyil. Yaxşı kino çəkmək üçün yaxşı texniki baza lazımdır.\nFikrimcə, kinoya ən böyük fayda bu olar ki, kino sahəsi Mədəniyyət Nazirliyindən ayrılsın. Belə olan təqdirdə, kinoya ayrılan pullar məhz kino üçün sərf olunar. Nazirliyin yedəyində bu kino heç bir vaxt yaşaya bilməz”.\nŞeyx Əbdül Mahmudov kino sahəsində iki ittifaqın olmasından da danışıb: “Azərbaycan kino tarixində iki ittifaqın olması onun faciəsi deməkdir. Təsəvvür edin, kinonun bir studiyası, iki ittifaqı var. Doğrudur, Rüstəm İbrahimbəyovla Moskvada bir yerdə oxumuşuq, kinolarında çəkilmişlik, 50 il eyni ittifaqda olmuşuq. Lakin onun son hərəkəti yolverilməzdir. Maraqlıdır ki, sonda ona arxa-dayaq durdular və səbəbini hələ də başa düşmürəm. O ittifaqı ki, Rüstəm İbrahimbəyov neçə ildir ki, atıb gedib. Bu ittifaq seçkili şəkildə ictimai təşkilatdır. Burada hər şey seçki ilə qurulur və yaxud ləğv olunur. Ay bəzi kinoçular, axı siz həmin ittifaqı bağlayıb, sonradan təzə ittifaq yaratdınız, təzə ittifaqda seçki edib, sədr seçdiniz, bəs sonra niyə həmin ittifaqa geri döndünüz?\nİttifaq dövlət səviyyəsində birləşdirilməlidir. Kinoçuları bir-birinə düşmən etmək lazım deyil. Rüstəm İbrahimbəyov gələrdi, Şəfiqə xanımı ittifaqına və qurultayda namizədliyini verərdi, təzədən seçilərdi və yaxud seçilməzdi. Onun katibləri əvvəllər Rüstəm İbrahimbəyov tərəfindən qovulan adamlardır. Təzədən gedib yığışıblar onun başına…”\nÖncəki Vaksin vurduranlardan təzyiqölçmə adı altında 30 manat… – Professor\nNövbəti Kameralarla sürücüləri cərimələmək qanunsuzdur — VİDEO


Təcrübə proqramı üçün necə CV hazırlamaq olar? - CV forması\n1)Şəxsi məlumatlarınızı əlavə etməklə başlayın\nCV-nizin əvvəlində ad və soyad, ünvan, telefon nömrələri və e-poçt ünvanları yazılmalıdır. Bu məlumatların doğruluğundan mütləq əmin olun. Şəxsi məlumatları əlavə edərkən əlaqə vasitələri ilə birlikdə “Linkedin” profilinizin linkini də əlavə etməyiniz məsləhət görülür. Bir tələbə olaraq “Linkedin”i aktiv istifadə etməyiniz mütləq diqqət çəkəcəkdir.\n2)Özünüz haqqında qısa məlumat yazın\nİstər təcrübə proqramı üçün istərsə də iş üçün CV hazırlayarkən bu hissəni unutmamağınız məsləhət görülür. Özünüzü 5 cümlədən çox olmaması şərti ilə CV-də necə ifadə edə biləcəyinizi düşünün.\n3)Təhsil haqqında məlumatları əlavə edin\nƏgər iş təcrübəniz yoxdursa bu bölmədə təhsilinizi ilk vurğulamağınız vacibdir. Yazarkən tərs xronoloji ardıcıllığı gözləyin, yəni ilk öncə sonuncu təhsil aldığınız sahəni yazın. Bu bölmədə ortalama balı (GPA), universitetə giriş balını, təhsil aldığınız müddətdəki xüsusi nəlaiyyətləriniz varsa, qeyd edin.\n4)Əvvəl iştirak etdiyiniz könüllülük/təcrübə proqramları vurğulayın\nTəhsildə olduğu kimi təcrübələr də tərs xronoloji ardıcıllıqla yazılmalıdır. Könüllülük etdiyiniz və ya təcrübə keçdiyiniz müəssisənin adı, fəaliyyət sahəsi, sizin həmin müəssisədəki fəaliyyətləriniz, öyrəndikləriniz bu hissədə qeyd edilə bilər.\n5)Texniki və qeyri-texniki bacarıqları qeyd edin\nBu bölmədə bildiyiniz xarici dillər və kompüter bacarıqları haqqında yazılmalıdır. Bildiyiniz dilləri, proqramları yazarkən onların yanında bilik səviyyəsi də əlavə olunmalıdır.\n6)Təlimlər/Sertifikatları əlavə edinİştirak etdiyiniz təlimlər, kurslar, sertifikat proqramlarınızı bu hissədə qeyd etməlisiniz.\nBu məlumatları qeyd edərkən müracət etdiyiniz sahə ilə əlaqəli olmasına və ya sizə o sahədə xüsusi bilik, bacarıq qatmış olmasına diqqət edin. Kursu, təlimi keçdiyiniz təşkilat və keçirilən tarixi də qeyd etməyi unutmayın.\n7) Son olaraq referans da əlavə edə bilərsiniz\nBu hissədə müəllimləriniz, könüllü ikən çalışdığınız komanda rəhbəri, əvvəlki təcrübələrinizdəki birgə çalışdığınız rəhbərləri qeyd edə bilərsiniz. Bu hissə bir çox namizəddə boş qaldığı üçün sizə üstünlük qazandıra bilər.\nBank of Baku Yay Təcrübə Proqramı 2022\nMaaşlı SMM təcrübəçi vakansiyası\nDövlət Məşğulluq Agentliyi tərəfindən “İş Klubu” layihəsinə start verilir\nAZGRANATA MMC tələbələr üçün Ödənişli Təcrübə Porqamı elan edir\nMaliyyə Departamentində maaşlı təcrübə proqramı\nPulsuz cv forması ( izahı və 20 cv )\nƏmək və Əhalinin Sosial Müdafiəsi Nazirliyinin tabeliyində Dövlət Məşğulluq Agentliyinin […]\nVusal14 İyun 2022\n“AZGRANATA” MMC tələbələr üçün Ödənişli Təcrübə Porqamı elan edir. Təcrübə […]\n“A+CO” ASC karyerasına peşəkar kollektivlə birgə çalışaraq başlamaq istəyən şəxslər üçün […]\nVusal11 İyun 2022\nCV forması saytı sizə istəlinən cv formasını yaratmaqda köməklik edəcəkdir.\n© 2022 CVformas.az All Rights Reserved


Bakupost.az - Ramiz Mehdiyevdən sərt açıqlama: "Nadürüstlərin dərsi..."\n20:13 / 24 Avqust 2020\nRamiz Mehdiyevdən sərt açıqlama: "Nadürüstlərin dərsi..."\n"Həmin vaxt başqa məmurlar da toy edib..."\n"BakuPost" xəbər verir ki, bu sözlər AMEA-nın prezidenti Ramiz Mehdiyevin qurumun saytına verdiyi açıqlamasında yer alıb.\n“Qeyd edim ki, həmin günlərdə digər yüksək rütbəli Azərbaycan məmurları və cəmiyyətdə tanınan başqa şəxslər də öz qızlarına, bacılarına, digər yaxın qohumlarına toy və ad günü mərasimləri təşkil etmişlər. Ancaq çox qəribədir ki, KİV-lərin diqqəti məhz mənim ailəmin üzərinə yönəldilmişdir. Təbii ki, aidiyyəti orqanların baş verənlərə münasibətdə tutduqları mövqe haqlıdır. Çünki, qanun qarşısında hamı bərabərdir. Məhkəmənin mənim kürəkənim haqqında verdiyi qərarı da ədalətli hesab edirəm. Məclisdə iştirak etmiş digər qonaqların barəsində görülmüş inzibati cəza tədbirləri də qanunlara müvafiqdir.


Oksana: "Ağılsızlıqdan boşanmaq qərarına gəldik" » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 23-06-2014, 16:02\nŞərhlər: Baxılıb: 2044\nSəs ver: Üç dəfə rəsmi nikah bağlayan Oksana boşanmağının səbəbini özündə görüb. O deyir ki, o vaxtlar uşaq sevgisi ilə ciddi addım atıb, bu gün günahlarının cəzasını çəkir.\n"Rəsmi olaraq 3 dəfə evli olmuşam. İlk nikahım olanda 18 yaşım vardı. 17 yaşında nişanlandıqdan bir il sonra ailə qurdum. Onda elə bilirdim ki, sevirəm. Amma uşaq sevgisi idi. Heç yola da getmirdik. Ağılsızlıqdan deyim, ya uşaq olduğum üçün boşanmaq qərarına gəldik”.\nRəsulova ikinci evliyindən isə ümumiyyətlə danışmaq istəməyib. Müxbirin "Yoldaşınız milliyyətcə rus idi?” sualını cavabsız qoyub.\n"Heç bu barədə danışmaq belə istəmirəm. Üstündən neçə il keçib. Amma ikinci dəfə nikaha girəndə 25 yaşım olub".\nBaşından uğursuz evliliklər keçirən rəqqasə, həyatında ən güclü münasibətin Elşad Xose ilə olduğunu etiraf edib.\n"Mənim həyatımda olan bir güclü nikahı qəbul edirəm. O da Elşad idi. Təbii ki, məndə də, onlarda da səhv olub. Hamının günahı var. Mən demirəm ki, günahsız, alnıaçıq insanam. Hər kəs günahlarının cəzasını çəkir. Bəlkə də bu mənim günahlarımdır ki, cəzasını da çəkirəm”.\nHəmkarı Fatimə Fətəliyevanın onu bədbəxt adlandırmasına: "Mən xoşbəxtəm. Tənhalıq bədbəxtlik demək deyil ki. Qadının yanında gərək ailəsi, usağı, çiyninə başını qoya biləcəyi bir yarı olsun”, - deyə cavab verib.\nOksana dördüncü dəfə nikah düşünmədiyini də bildirib.\n"Dördüncü dəfə nikah bağlamaq fikrim yoxdur. Artıq stop demişəm. Kişilər mənə ancaq depressiya gətirirlər. Özümü yaxşı hiss etmirəm”. NoName


“Xeyirxahlıq paylaşdıqca artır…” – LEYLA ƏLİYEVA – EtikXəbər\nEtikxeber.az xəbər verir ki, filmin baş prodüseri və ideya müəllifi Heydər Əliyev Fondunun vitse-prezidenti Leyla Əliyeva və Arzu Əliyeva tədbirdə iştirak ediblər.\nFilmin nümayişi başa çatandan sonra Heydər Əliyev Fondunun vitse-prezidenti Leyla Əliyeva jurnalistlərə müsahibəsində ekran əsəri ilə bağlı təəssüratlarını bölüşüb.\nO bildirib ki, xəstə uşaqlara tez-tez baş çəkir, onlarla ünsiyyət saxlayır. Onu “Pəncərədən düşən işıq” filminin çəkilməsinə də məhz bu ünsiyyət ruhlandırıb. Leyla Əliyeva deyib ki, filmin ideyası ona baxan hər kəsi daha çox xeyirxahlıq etmək barədə düşündürməkdən ibarətdir. Çünki xeyirxahlıq paylaşdıqca artır. O vurğulayıb ki, arzu edən hər kəs “Pəncərədən düşən işıq“ filminə “YouTube” kanalında baxa bilər.\nFilmin rejissoru və ssenari müəllifi Oleq Şommer qeyd edib ki, söhbət real insanların taleyindən getdiyi üçün çəkiliş prosesi çox mürəkkəb olub.\n“Bu filmdən sonra mənim daxilimdə çox şey dəyişdi. Mən dərk etdim ki, biz bir-birimizə daha çox kömək etməli, özümüzü başqasının yerinə qoymağı bacarmalı, qarşımızdakı insanı incitməməliyik. Həyatın əsas amalı məhəbbət və xeyirxahlıqdır”.


Yerleşdirdi: *_*M_O_N_I_K_A*_*(15.01.2013 / 18:50)\nOxunmuş: 1385 | | Like: 0\nAkademik Köçərli Firudin Qasım oğlu 1920-ci il 28 dekabr tarixində Gədəbəy rayonun İsalı kəndində anadan olmuşdur. 1926-1935-ci illərdə İsalı kənd orta məktəbində təhsil almışdır. 1936-cı ildə Gəncə Pedoqoji texnikumuna daxil olmuş, 1940-cı ildə oranı bitirərək doğma kəndində müəllimlik fəaliyyətinə başlamışdır.\nF.Köçərli 1945-ci ildə Azərbaycan Dövlət Universitetinin tarix fakültəsinin nəzdində olan fəlsəfə şöbəsinə daxil olmuşdur. Universitetinin tələbə həmkarlar təşkilatının sədri olmuşdur. Universiteti fərqlənmə diplomu ilə bitirərək 1950-ci ildən 1953-cü ilə qədər M.V. Lomonosov adına Moskva Dövlət Universitetinin aspirantı olmuş və dissertasiya müdafiə edərək fəlsəfə elmləri namizədi alimlik dərəcəsi almışdır.\nF.Köçərli 1953-1958-ci illərdə Azərbaycan Dövlət Universiteinin fəlsəfə kafedrasının dosenti vəzifəsində çalışmışdır. O, 1958-1967-ci illərdə Azərbaycan Elmlər Akademiyasının fəlsəfə sektorunun rəhbəri olmuş, 1967-ci ildən 1985-ci ilə qədər fəlsəfə və hüquq inistitutunun direktoru vəzifəsində işləmişdir. Ömrünün son anı olan 2004-cü ilə qədər bu institutda fəaliyyət göstərmişdir.\nF.Köçərli 1966-cı ildə doktorluq dissertasiyası müdafiə edərək fəlsəfə elmləri doktoru elmi adına layiq görülmüşdür. 1968-ci ildə SSRİ AEAK-nın qərarı ilə ona fəlsəfə tarixi üzrə professor elmi adı verilmişdir.\nF.Köçərli 1966-cı ildə Azərbaycan Elmələr Akademiyasının müxbir üzvü, 1976-cı ildə həqiqi üzvü seçilmişdir.\nAkademik F.Köçərlinin elmi-tədqiqat fəaliyyəti əsasən Azərbaycanda fəlsəfə və ictimai fikir tarixinin, dialektik və tarixi materializmin, etika və estetika problemlərinin tədqiqinə yönəldilmişdir. Azərbaycanın bir çox elm və mədəniyyət xadimlərinin fəlsəfi baxışlarına dair tədqiqatlar aparmış, həmin tədqiqatlırın nəticələri onun nəşr etdiyi kitab və monoqrafiyalarında öz əksini tapmışdır. Eyni zamanda F.Köçərlinin apardığı tədqiqatlar Moskvada nəşr olunan «SSRİ də fəlsəfə tarixi» adlı kitaba daxil edilmişdir.\nAkademik F.Köçərli uzun illər SSRİ Fəlsəfə Cəmiyyəti Azərbaycan bölməsinin sədri olmuşdur. O, Çexoslovakiyada, Kanadada, Skandinaviya ölkələrində çıxışlar etmişdir.


Azərbaycanda rəsmi işləyən əcnəbilərin sayı açıqlandı\n12 Oktyabr 2016 - 15:23\nAzərbaycanda rəsmi işləyən əcnəbilərinsayı açıqlandı\nƏmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun fərdi uçot sistemində qeydiyyatda olan əcnəbilərin sayı cari ilin sentyabr ayında 274 nəfər, yanvar-sentyabr aylarında isə 5 248 nəfər artıb.\nNazirliyin ictimaiyyətlə əlaqələr şöbəsindən verilən məlumata görə, bu ilin 01 oktyabr tarixinə fərdi uçot sisteminin əhatə etdiyi xarici ölkə vətəndaşlarının sayı 33 110 nəfər təşkil edib ki, onlardan 88,3%-i kişilər, digərləri qadınlardır.\nHazırda fərdi uçot sistemində ümumilikdə 120 ölkənin vətəndaşları qeydiyyatdadır. Onların sırasında daha yüksək say göstəricisinə görə ilk yerləri Türkiyə (15 387 nəfər), Gürcüstan (3 222 nəfər) və Rusiya (1 901 nəfər) vətəndaşları tutur. Sistemdə həmçinin Özbəkistan (1756 nəfər), Hindistan (1409 nəfər), İran (1 033 nəfər), Çin (910 nəfər), Banqladeş (833 nəfər), Pakistan (695 nəfər), Birləşmiş Böyük Britaniya və Şimali İrlandiya Krallığı (650 nəfər), Ukrayna (544 nəfər), Türkmənistan (317 nəfər), Filippin (297 nəfər), ABŞ (283), Almaniya (266), Qazaxıstan (250), İtaliya (213) və s. ölkələrin də vətəndaşları fərdi şəxsi hesaba malikdirlər.


Sarkisyan Paşinyanı “baltalaya” bilər - Gizli Moskva\nSarkisyan Paşinyanı “baltalaya” bilər - Gizli Moskva səfəri\n12:30 15 Oktyabr 2018 Oxunub : 1163\n“Ermənistan prezidenti Armen Sarkisyanın Moskvaya gizli səfəri zamanı aparılan müzakirələr bu ölkə ilə bağlı Rusiyanın bundan sonrakı qərarlarında həlledici rol oynaya bilər”\nBu fikirləri sabiq dövlət müşaviri, politoloq Qabil Hüseynli Ermənistan prezidenti Armen Sarkisyanı gizli Moskva səfərini AzVision.az-a şərh edərkən deyib.\nArmen Sarkisyanın sabiq baş nazir Serj Sarkisyan tərəfindən prezidentliyə təqdim və təyin olunduğunu xatırladan politoloq hesab edir ki, onu sabiq prezidentin adamı hesab etmək olar.\n"Onu daha çox Serj Sarkisyanın adamı hesab etmək olar. Namizədliyi də Moskva ilə də razılaşdırılıb. Hazırkı baş nazir Nikol Paşinyanın çılğınlığı, kütlə emosiyaları ilə oynaması, parlamenti vaxtından əvvəl buraxmağa çalışması, kontitusiyaya “əl gəzdirmək” istəməsi Moskva tərəfindən ciddi şəkildə izlənilir. Ona görə də Moskva üçün birinci əldən, Sarkisyan kimi həm diplomatik işdə, həm də Ermənistanda çalışmış adamdan məlumatlar almaq və bu proseslərin hara gedəcəyi haqqında fikir mübadiləsi aparmaq çox əhəmiyyətlidir. Ermənistan prezidentinin gizli səfəri məhz bu məqsədlə baş tutub".\nQ.Hüseynli qeyd edib ki, Moskva hələlik Paşinyanla yekun bir qərara gələ bilmir: “Moskvada bir tərəfədən Paşinyanın hərəkətlərinə təşviş hissi varsa, digər tərəfdən belə hesab edirlər ki, onu həmişə öz təsir dairələrində saxlamaq mümkün olacaq. Hazırda Paşinyan bir az irəli gedərək parlamenti buraxmağa və yeni seçkilər keçirməyə çalışır. Sözsüz ki, bu seçkilərdə parlamenti ələ alacaq və ona mənsub olan bütün hakimiyyət strukturlarını legitimləşdirəcək. Belə olan halda Paşinyan necə hərəkət edəcək? Parlament üsul-idarəsini saxlayacaqmı? Yaxud prezident hakimiyyətinin taleyi necə olacaq? Bütün bunlar Moskva tərəfindən diqqətlə izlənilir. O cümlədən, Moskvaya maraqlıdır ki, Rusiya ilə münasibətlər haqqında Armen Sarkiyan nə düşünr? Bir çox məsələlər var ki, Rusiya öz xətti ilə bu məlumatları əldə edir. Amma görünür prezident Armen Sarkisyanla bu məsələləri daha ətraflı, təfərrüatlı müzakirə etmə ehtiyacı duyulub. Hesab edirəm ki, səfər məhz bunlardan irəli gələrək təşkil edilib və gizli saxlanılıb”.\nPolitoloqun fikrincə, Sarkisyanın səfəri Paşinyanın taleyi üçün də həlledici ola bilər: “Sarkisyanın fikirləri Rusiyanın bundan sonrakı qərarlarında həlledici rol oynaya bilər. Amren Sarkisyan fikirləri ilə Paşinyanı ya “baltalaya”, ya da Moskvanı bir müddət gözləməyə çağıra bilər. Bu nöqteyi-nəzərdən Sarkisyan İrəvanda formalaşmaqda olan hakimiyyətin taleyinin müəyənləşdirilməsində mühüm əhəmiyyətə malik personlardan biridir. Proseslərin gedişatı göstərəcək ki, Sarkisyan Moskvada özünü necə aparıb”.\nTeqlər: Rusiya Ermənistan Moskva İrəvan Sarkisyan Paşinyan


qovuşmaq üçün axtarış neticesi\nAxtarış Neticesi : qovuşmaq\nəlİnşiqaq Yarılma surəsi\nqsan! (Sənin qısa ömrün gündən-günə səni Allaha yaxınlaşdırır. Ölümün gəlib çatması Allah dərgahına qovuşmaq deməkdir. Öləndən sonra Allahın hüzuruna gedib dünyada etdiyin yaxşı, pis əməllərin əvəzini tamamilə alacaqsan. Yaxşı əməllər etmisənsə, xoş halına. Pis əməllər etmisənsə, vay halına!)\nlayandır, rəhm edəndir!\n36.Əgər yer üzündə olanların hamısı, üstəlik bir o qədər kafirlərin əlində olsaydı və onlar bunu qiyamət gününün\ntmayan qadın necə gözəlləşəcək, gözəl qalacaq? Bu heç də çətin deyil… 11 addımda qüsursuz gözəlliyə qovuşmaq əlinizdə… Necəmi?Bu da cavabı:\nTonal kreminizin rəngi çox açıq və ya tünddürmü?\nYanaqlarınıza və qaş sümüyünüzün üstünə işıqlandırıcı olaraq çəkin.Çox tünds yanaqları çuxurlaşdırmaq,\ndəyərləndirilərək, yalnız eşq və həmin eşqin doğura biləcəyi şücaət mənbəyi sayılır. Sevdiyi xanıma qovuşmaq üçün kişi qarşısına çıxan bütün sədləri dəf edir, hicranın enişdən yoxuşa çıxaraq sonra üzüaşağı yuvarlanan yolu ilə gedir və sonda bütün faciələrlə ağrıların toplusunu ərsəyə gətirərək sınaq\nğışlayandır, rəhm edəndir!\n36 Əgər yer üzündə olanların hamısı, üstəlik bir o qədər kafirlərin əlində olsaydı və onlar bunu qiyamət gününün\nki, bu belədir, - o zaman Onun bizi tərbiyə etməsinə izin verərək, lakin mütələq Onun adı ilə, Ona qovuşmaq üçün, Onun dediklərini anlamaq üçün oxumalıyıq. Onun adı anılmadan başlanan hər iş, Hz.Peyğəmbərin də dediyi kimi nöqsandır, qüsurdur.\nOna görə insan Allahın adı ilə, Allah üçün və Allahın\nildə Gəncədə güclü bir üsyan baş vermişdir. Yalnız 1990-cı illərin axırlarında onlar yenidən vətənə qovuşmaq imkanı əldə etdilər. 1946 -1950 ci illərdə bütün ölkədə olduğu kimi Gəncəni də represiya, həbslər, deportasiya dalğası bürümüşdü. Represiyaya məruz qalmışların bir qismi evə dönmə imkanı olma\nkim, qadın tapmaq üçün şəhərə qaçmaq istəyən kim…yalnız gənc Temelko kəndə su çəkmək və sevgilisinə qovuşmaq haqda düşünür. Və buna görə borunun keçdiyi mağaraya gedir. Amma ora çox təhlükəlidir. Borunu birinci dəfə çəkəndə orada çoxlu kişi həlak olub. Elə buna görə də indi kəndin kişiləri mağaraya\nAha kimyəvi pilinq ücün,\nBax Bu Esil Duzdu,\nhemsohbet sozu sinonimi,\nYeter Bu Zulum,\nOglanin seni beyenmesinin 5 elameti,\nOruclu halda yenidən qan axmasının başlanması,\ndÄ±rnaq boyasÄ±nÄ±n tez qurumasÄ± Ã¼Ã§Ã¼n 5 hiylÉ™,\nheminquey ernest heÃ§ kim heÃ§ vaxt Ã¶lmÃ¼r,


“MilliÖN” ödəmə sistemindən 1 manat izahatı\n“MilliÖN” terminallarında “Azərişıq” ödəmələri zamanı əlavə 1 manat xidməthaqqı tutulacaq.\nBu haqda “Toplum TV”-yə “KomTek LTD” MMC (“MilliÖN” ödəmə sistemləri) müştəri xidmətlərinin rəhbəri Ülviyyə Əfəndiyeva məlumat verib.\nO bildirib ki, qərar “Azərişıq” ödəmələrində yalnız qeyri-əhali kodları üzrə ödənişlərə aid edilir: “Qeyri-əhali dedikdə isə sahibkar obyektləri, restoranlar, kafelər, iri ticarət mərkəzləri nəzərdə tutulur. Bunun “Azərişıq” ASC-yə heç bir aidiyyəti yoxdur. Bu, sadəcə, “MilliÖN” tərəfindən təklif edilən xidməthaqqıdır. Qərar heç bir digər şirkətə və ya xidmətə şamil olunmur”.\nGələcəkdə digər xidmətlər üçün əlavə ödənişin nəzərdə tutulmadığını deyən Ülviyyə Əfəndiyeva bildirir ki, “MilliÖN” şəbəkəsinə aid olan digər ödənişlərdə əhali rahatlıqla əməliyyatları həyata keçirə bilər.\n“Azərişıq” ASC-nin mətbuat xidmətinin rəhbəri Vaqif Aydınoğlu isə “Toplum TV”-yə deyir ki, əhali qrupuna aid olan abonentlərin xidməthaqqını “Azərişıq” özü ödəyir: "Amma "Azərışıq" qeyri-əhali qrupuna aid abonetlərlə kommersiya şirkəti arasında olan xidməthaqqına qarışmır. “Azərişıq” nə o işlərə müdaxilə edir, nə də qurumun oradan yığılan pullara aiddiyəti var. “Azərişıq” kommersiya təşkilatının verdiyi qərarlara da müdaxilə edə bilməz”.\nVaqif Aydınoğlu - modern.az\nVaqif Aydınoğlunun sözlərinə görə, ödənişləri onlayn, poçt və ya banklar vasitəsilə də etmək mümkündür, onlarda əlavə xidməthaqqı nəzərdə tutulmayıb.


Sərkisyanın iflasa uğramasının səbəbləri: Aprel.. - Rus ekspertlər\nRusiya Beynəlxalq Məsələlər Şurasının (RBMŞ) saytında yerləşdirilmiş “Ermənistanda yeni siyasi reallıqlar: 2018-ci ilin çağırışları və perspektivləri” sərlövhəli hesabatda Ermənistanda Serj Sərkisyan hakimiyyətinin iflasa uğramasının səbəbləri təhlil olunub.\nAxar.az xəbər verir ki, hesabat müəllifləri Ermənistanla Azərbaycan arasında dördgünlük Aprel döyüşlərinin Sərkisyanın hakimiyyətdən getməsinin əsas səbəblərindən biri kimi qiymətləndirirlər. “Sərkisyan hakimiyyətinə ən böyük zərbə 2016-cı il aprel döyüşlərində Ermənistan ordusunun Azərbaycan Silahlı Qüvvələri ilə Dağlıq Qarabağda gedən dördgünlük döyüşlərdə ağır itkilərə məruz qalması oldu. Bu məğlubiyyət Ermənistan silahlı qüvvələrində ciddi korrupsiya, xüsusən büdcə vəsaitlərinin oğurlanması faktlarını da üzə çıxardı. Həmin vaxtadək hökumət ölkədəki ağır sosial-iqtisadi vəziyyətə büdcədən orduya ayrılan böyük vəsaitlərlə bəraət qazandırırdı, lakin bu pulların böyük hissəsinin mənimsənildiyi məlum oldu”, - deyə hesabat müəllifləri vurğulayırlar.\nHesabatda qeyd olunur ki, Serj Sərkisyanın hakimiyyətdən getməsinin digər əsas səbəbi ölkədə sosial-iqtisadi vəziyyətin pisləşməsi ilə bağlıdır. Belə ki, 2008-ci illə müqayisədə Ermənistanda yoxsulluq səviyyəsi 27,6 faizdən 2016-cı ildə 29,4 faizə yüksəlib. Ölkədən miqrasiyanın və xarici borcun artması da ciddi problemə çevrilib: 2012-2016-cı illərdə Ermənistanı 200 min nəfər tərk edib. Sərkisyan hakimiyyətə gələrkən 1,6 milyard dollar olan xarici borc isə 2017-ci ildə 7,5 milyard dollaradək artıb.\nRBMŞ-nin hesabatında Ermənistanın sabiq prezidentinin seçkiqabağı vədlərinin, o cümlədən yeni atom elektrik stansiyası tikilməsinin, İrəvan-İran dəmiryolu xətti çəkilməsinin iflasa uğraması, habelə Sərkisyanın Avropa İttifaqı ilə yaxınlaşmaq siyasəti, Rusiya-Gürcüstan silahlı münaqişəsi zamanı M.Saakaşvilini Ermənistanın ali dövlət mükafatı ilə təltif etməsi və Türkiyə ilə münasibətlərin yaxşılaşdırılması istiqamətində atdığı addımların Moskvada müsbət qarşılanmadığı da qeyd olunur.\n2018.09.12 / 20:55


İllik – Səhifə 914 – Yenicag.Az\nDünya üzrə koronavirusla bağlı SON GÖSTƏRİCİLƏR\n2 il əvvəl Ukraynada qətl törədən şəxs Bakıda TUTULDU - FOTO\nBaş Mütəşəkkil Cinayətkarlıqla Mübarizə İdarəsinin əməkdaşları tərəfindən həyata keçirilən uğurlu əməliyyat nəticəsində 2018-ci ilin iyulun 3-də Ukraynanın paytaxtı Kiyev şəhərində yerləşən restoranlardan birində Azərbaycan vətəndaşı Davud Ağayevi “Makarov” markalı tapançadan açılan atəşlə qətlə yetirməkdə şübhəli bilinən şəxs Bakı şəhərində saxlanılıb.\nUkrayna Xarici İşlər Nazirliyi qondarma “erməni soyqırımı”nın 105 illiyi ərəfəsində dövlət qurumlarına məktub göndərərək “erməni soyqırımı” ifadəsini işlətməmələrini tapşırıb. Məktubda […]\nBoliviya Hərbi Hava Qüvvələrinə məxsus təyyarə qəzaya uğrayıb. Yenicag.az-ın məlumatıma görə, bu barədə “Pagina Siete” qəzeti xəbər yayıb. Santa Cruz […]\nDünyada ölümcül virusun qurbanlarının sayı açıqlandı\nDünyada koronavirusa yoluxanların sayı 307 277 nəfərə çatıb. Yenicag.az xəbər verir ki, virusa yoluxan 92 372 nəfər sağalıb, 13 048 […]


Şah İsmayıla aid 14 məsumun adı həkk olunan döyüş bayrağı Azərbaycanda saxlanılır - آموزش و فرهنگ اربعین\nتاریخ انتشار: 1395/12/27 - 12:00 ق.ظ\nŞah İsmayıla aid 14 məsumun adı həkk olunan döyüş bayrağı Azərbaycanda saxlanılır\nBu bayraq başlığı, Səfəvi ordusunun Astara ərazisindən keçib Şirvanşahlar dövlətinə hücum etdiyi dövrdən qalıb. Səfəvilər dövlətinin qurucusu Şah İsmayıl Xətainin ulu babası Şeyx Zahid Gilani Lənkəranın Siyavər kəndində dəfn edilib. Sonralar isə Xəzər dənizinin səviyyəsinin qalxması qəbir üçün təhlükə yaradıb və məzar hazırkı yerinə — Lənkəranın Şiyakəran kəndi ərazisinə köçürülüb. Ayrıca, üzərində türbə inşa edilib.\nƏləmin ucundə 3 alov dili, yan tərəflərdə isə quş başı təsvir olunub. Y. Qulamovun dediyinə görə, bəzi mənbələrdə bu təsvirin mənası "odda yanan simurq quşu" anlamına gəlir: "Ələmin özü isə mislə gümüşün qarışığından alınan metaldan düzəldilib. 3 alov dilindən ortadakı dilin üzərində dörd oyma nöqtə var. Bu da sufizmə işarədir. Çünki bu 4 oyma nöqtə sufilikdə 4 ünsürə — hava, su, torpaq, oda işarədir"\nDöyüş bayrağı başlığının hər dörd küncündə isə "Şeyx Səfi butası" adı ilə tanınan işarələr həkk olunub: "Bu da növbəti dəfə ələmin səfəvilərə aid olduğunu sübut edir. Başlığın üzərində "Səfiyullah" kəlməsi həkk olunub. Yenə diqqətlə baxsaq, quş başlarının birinin aşağı hissəsində çapacaq izi, bəzi hissənin sındığını, sonradan təkrar bərkidildiyini görərik. Bu isə bayrağın həqiqətən də döyüşdə istifadə olunduğuna və döyüş vaxtı zədə aldığına işarədir". Əhlibeyt saytına istinad edilir.


RUS TƏYYARƏSİNİN VURULMASINDA FRANSIZ TAPMACASI: qəzəblənmiş Moskva İsraildən necə qisas alacaq? -TƏHLİL\n20 September 2018 - 11:23\nRUS TƏYYARƏSİNİN VURULMASINDA FRANSIZ TAPMACASI:qəzəblənmiş Moskva İsraildən necə qisas alacaq? -TƏHLİL\nRusiya prezidenti Vladimir Putin İsrailin baş naziri Binyamin Netanyahu ilə telefon söhbətində İsrailin hava hücumlarının müstəqil Suriya dövlətinin ərazi bütövlüyünü pozması olduğunu söyləyib.\nQeyd edək ki, Suriya ərazisinə hücum zamanı dörd “F-16” döyüş təyyarəsi səmada təhlükəli vəziyyət yaradıb, nəticədə, Rusiyaya məxsus “Il-20” təyyarəsi 15 nəfərlik hərbi personalla birlikdə Suriya hava hücumundan müdafiə qüvvələri tərəfindən “S-200” raketi ilə vurulub və təyyarənin qalıqları Aralıq dənizinə düşüb.\nİsrail tərəfi əməliyyatın gedişi barədə Rusiya hərbi birliyini xəbərdar etməyib. Bu, iki tərəfin hava qəzalarının qarşısını almaq üzrə razılaşmasına ziddir.\nVladimir Putin sionist rejimin baş nazirinə belə bir hadisənin təkrarlanmasına icazə verməyəcəyini xatırladıb.\nBu arada, Netanyahu hadisəyə görə Suriya ordusunu təqsirləndirməyə çalışaraq, Rusiya hərbçilərinin ölümünə təəssüfləndiyini bildirib. O, həmçinin İsrail hərbi hava qüvvələri komandanının hadisəni araşdırmaq üçün Moskvaya səfər edəcəyini deyib.\nMoskva sionist rejimin Suriyaya hərbi hücumlarına artıq dözməyəcək\n“Kommersan” qəzeti hadisə ilə əlaqədar yazısında qeyd edir ki, Rusiya prezidenti bunu “dəhşətli hadisələr zənciri” adlandırıb. Rusiyanın Müdafiə Nazirliyi başlanğıcdan İsrailin 15 hərbçinin ölümünə baiskar və bunu isbat etmək üçün sübutların olduğunu bildirsə də, israilli səlahiyyətlilər hadisəyə görə məsuliyyəti boyunlarına götürmək istəmirlər.\nHər halda, Vladimir Putin Rusiyanın bu hərəkətə hər kəsin başa düşəcəyi şəkildə mütləq cavab verəcəyini vəd edib. İsrail tərəfi isə Moskvanın tezliklə Suriyaya hava hücumlarına reaksiya verəcəyindən narahatdır.\nİsrailin Moskvadakı səfiri Qeri Korn da Rusiya XİN-ə çağırılıb və Rusiya hökuməti tərəfindən tənbeh edilib. Söhbət zamanı xarici işlər nazirinin müavini Sergey Verşin Moskva səlahiyyətlilərinin Təl-Əvivin hərəkətini qeyri-qanuni və məsuliyyətsiz olaraq qiymətləndirdiyini vurğulayıb.\nRusiya Federasiyası Şurasında (Senatda) və Dövlət Dumasında İsrailin davranışı “təcavüz hərəkətlər” adlandırılıb və Moskvanın buna kəskin təpki verməsi çağırışı səslənib. Hətta İsraillə diplomatik əlaqələrin dayandırılması və hərbi zərbə tələbi irəli sürülüb.\nİsrailin Moskvadakı səfirliyi bu günə qədər vəziyyətə şərh verməkdən imtina edib, amma İsrail hərbi rəsmiləri hadisənin səbəbini araşdırmaq üçün Rusiyaya bütün lazımi məlumatları təqdim etməyə söz veriblər.\n“Kommersant”ın məlumatına görə, Rusiya, əlbəttə, məlum hərbi səhvə görə İsraillə hərbi münaqişəyə girməyəcək, bu, Moskvanın maraqlarına uyğun deyil. Ancaq bu hadisədən sonra Rusiya artıq Suriya torpağına İsrailin hərbi zərbələrinə səssizcə qalmayacaq və kəskin münasibət göstərəcək.\nFransa donanmasının müəmmalı davranışı\nRusiya Müdafiə Nazirliyi Baş Qərargahının sabiq rəisi, general-polkovnik Leonid İvaşov “Nezavisimaya qazeta” nəşrinə verdiyi müsahibədə Suriya səmasında İsrail təyyarələrinin hücumuna Rusiyanın cavab tədbirlərindən birini açıqlayıb. Onun sözlərinə görə, çətin ki, İsrailin hücumlarından özünü müdafiə etmək üçün Rusiya “Hizbullah” hərəkatını qabaqcıl hərbi texnika ilə təmin etsin.\nQocaman rus hərbçisi deyib ki, Moskva Suriya ordusunun hava hücumundan müdafiə imkanlarını müasir avadanlıqla təchiz etməli, öz təyyarələrinin xarici təyyarlərdən fərqləndirə bilməsi imkanlarını gücləndirməlidir.\nHərbi ekspert Yuri Nitkaçev “Nezavisimaya qazeta”ya xatırladıb ki, “İl-20” təyyarəsinin fəlakəti Rusiyanın İsrail, hətta ABŞ-la əlaqələrində maraqlı bir vəziyyət yaradır. Onun sözlərinə görə, məlum raket hücumlarında Fransa donanması tərəfindən həyata keçirilən hücum faktı dəqiqləşdirilməlidir.\nEkspert qeyd edib ki, prosesin bu dərəcədə sıxlaşması ABŞ-ın rəhbərlik etdiyi koalisiya qüvvələri ilə Rusiyanın birbaşa hərbi toqquşmasına gətirib çıxara və ümumilikdə Suriyada deyil, bütün Yaxın Şərqdə gərginliyin dərinləşməsinə səbəb ola bilər.\nSuriyadakı hərbi bazaların müdafiəsi gücləndiriləcək\n“İzvestiya” qəzeti də Suriyadakı vəziyyəti şərh edərək, Rusiya Duması Müdafiə Komitəsinin sədri Vladimir Şamanovun rəyini dərc edib. Onun fikrincə, Moskva İsrail və Suriyadakı Qərb koalisiyası ilə əlaqələr qurmalıdır.\nXmeymim hava limanında Rusiyanın hava məkanının müdafiə imkanları məqbul səviyyədədir, lakin Suriya ərazisində Rusiya hərbi bazalarının mühafizəsi daha da gücləndirilməlidir.\nQəzet xatırladıb ki, İsrail çoxdan bəri Suriyadakı hərbi qurğulara bir sıra hücumlar başlayıb, lakin indiyə qədər bu, Rusiyanın hərbi qüvvələri üçün təhlükə yaratmayıb, amma indi işlərin gedişi dəyişəcək. Prezident və Rusiyanın müdafiə naziri deyib ki, İsrailin hərəkətlərinə cavab veriləcək.\nƏvvəllər Moskva rəsmiləri Təl-Əvivin istəyi ilə Suriya ordusunu “S-300” raket sistemləri ilə təmin etməkdən boyun qaçırıblar, lakin indi oxşar hadisələrin təkrarlanmaması üçün Rusiya Suriya hökumətini daha qabaqcıl müdafiə avadanlıqları ilə təmin edəcək.


525-ci Qəzet - "New Eastern Europe": "Qarabağ münaqişəsi təhlükəli mərhələyə keçib"\n"New Eastern Europe": "Qarabağ münaqişəsi təhlükəli mərhələyə keçib"\n"Report"un məlumatına görə, Beynəlxalq Münasibətlərin Təhlili Mərkəzinin eksperti Vasif Hüseynovun müəllifi olduğu məqalədə Dağlıq Qarabağ münaqişəsi tərəfləri arasında danışıqların uğursuz olmasından bəhs olunur və beynəlxalq ictimaiyyətin konstruktiv müdaxiləsinin olmayacağı halda bölgədə hərbi toqquşmaların artacağına dair xəbərdarlıq edilir.\nMüəllif bildirir ki, 2018-ci ilin yazında Ermənistanda baş vermiş hökumət dəyişikliyindən sonra münaqişənin həlli ilə bağlı yaranmış nikbinlik özünü doğrultmayıb. Belə ki, baş nazir Nikol Paşinyan hakimiyyətinin ilk dövründə danışıqlara meyilli yanaşma nümayiş etdirilir və müsbət mesajlar verilirdi: “Məsələn, keçən ilin sentyabr ayında Tacikistanın paytaxtı Düşənbə şəhərində MDB sammiti çərçivəsində qeyri-rəsmi görüşən Azərbaycan və Ermənistan liderləri cəbhə xəttində gərginliyi azaltmaq və operativ rabitə kommunikasiyası yaratmaq barədə razılığa gəliblər. Daha sonrakı aylarda xalqları sülhə hazırlamaq və buna bənzər digər nikbin bəyanatlar verilirdi”.\nMəqalədə vurğulanır ki, sonuncu dəfə danışıqlar prosesində ümidsizlik 2016-cı ilin aprelində atəşkəs müqaviləsinin imzalandığı 1994-cü ildən bu yana baş vermiş ən böyük hərbi toqquşma ilə nəticələndi.\n“Buna görə də hazırkı vəziyyət dünya ictimaiyyəti, xüsusilə Avropa İttifaqı və BMT tərəfindən ciddi nəzərə alınmalı və bölgədə daha bir qanlı eskalasiyanın olmaması üçün Ermənistan tərəfi substantiv danışıqlara məcbur edilməlidir”, - deyə müəllif vurğulayır.


2007.07.04-Şahdəniz qazı Türkiyəyə axır | Press relizlər | Xəbərlər | Xəzər\n2007.07.04-Şahdəniz qazı Türkiyəyə axır\nŞahdəniz qazı Türkiyəyə axır\n4 iyul 2007\nŞahdəniz qaz-kondensat yatağının işlənməsi layihəsinin operatoru BP və Azərbaycan Qaz Satışı Şirkətinin (AQSŞ) operatoru Statoyl bu gün elan etdilər ki, ilk qaz 2007-ci ilin iyul ayının 3-də BOTAŞ-ın qaz nəqletmə sisteminə daxil olmağa başlamışdır. Bundan əvvəl Şahdəniz yatağından hasil edilən qaz Azərbaycana və Gürcüstana verilirdi. AQSŞ Şahdəniz Mərhələ 1 üzrə qaz satışı müqavilələrinin idarə edilməsi üçün məsuliyyət daşıyır. Şahdəniz Mərhələ 1 qazı hazırda Azərbaycana, Gürcüstana (GOGC), BOTAŞ və BTC şirkətinə satılır.\nŞahdəniz Hasilatın Pay Bölgüsü Sazişinin tərəfləri BP (operator – 25,5%), Statoyl (25,5%), ARDNŞ (10%), LUKOYL (10%), NİKO (10%), Total (10%) və TPAO (9%) şirkətləridir.\nAQSŞ-nin sahibkarları - Statoyl (operator – 20.4%), BP (20.4%), Azərbaycan Respublikasının Sənaye və Energetika Nazirliyi (20%), LUKOYL (8%), NİKO (8%), ARDNŞ (8%), Total (8%) və TPAO (7.2%).\nŞahdəniz yatağından qaz Azərbaycan və Gürcüstan ərazilərindən keçən Cənubi Qafqaz Boru Kəməri vasitəsilə BOTAŞ-ın qaz nəqletmə sisteminə göndərilir. Bu boru kəməri Şahdəniz Mərhələ 1 qazını Azərbaycana və Gürcüstana 2006-cı ildə nəql etdiyi vaxtdan bəri istismardadır. İstismara verildikdən sonra boru kəməri Gürcüstan-Türkiyə sərhədində uğurla Türkiyə boru kəmərləri sisteminə qoşuldu. CQBK-nin iki operatoru vardır - BP texniki operator kimi boru kəməri qurğularının inşası və istismarı üçün məsuliyyət daşıyır, Statoyl kommersiya məsələləri üzrə operator kimi CQBK-nin biznes inkişafı və idarə olunması üçün cavabdehdir.\nBP-nin operatoru olduğu Şahdəniz yatağından son vaxtlar gündə 300 milyon standart kub fut (təxminən 8,5 milyon kub metr) qaz və gündə təxminən 25 000 barel kondensat hasil edilmişdir. Qalan öncəqazma quyusu işə salındıqdan sonra il ərzində hasilatın artması davam edəcəkdir. Bu ilin sonlarında platformadan yeni quyuların qazılmasına başlanacaqdır.\n2007-ci ildə biz Şahdəniz yatağından orta hesabla 63 000 barel neft ekvivalenti (və ya bütün il ərzində 2,7 milyard kub metr qaz və 0,8 milyon ton kondensat) hasil etməyi planlaşdırırıq. Mərhələ 1 hasilatının ən yüksək sabit dövründə ildə 8,6 milyard kub metr qaz və gündə təxminən 30 000 barel kondensat hasil ediləcəkdir.\n2003-cü ilin fevral ayında sanksiya verilmiş Şahdəniz Mərhələ 1 layihəsi həm işlənmə və hasilat, həm də nəqletmə sahəsini əhatə edir. Layihənin işlənmə və hasilat hissəsi suyun 105 metr dərinliyində quraşdırılmış 15 quyu gövdəsinə malik TPG500 tipli yaşayış bloklu qazma və hasilat platformasından; TPG500 platformasından Səngəçal terminalınadək hər birinin uzunluğu 90 km olan üç sualtı boru kəmərindən - 26 düymlük qaz boru kəməri və 12 düymlük kondensat boru kəməri, eləcə də 4 düymlük monoetilen qlikol (MEQ) boru kəmərlərindən; və qurudakı terminalda yerləşən qaz və kondensatın texnoloji emalı obyektlərindən ibarətdir.\nLayihənin nəqletmə hissəsi yeni bir qaz ixracı sistemindən – Gürcüstandan keçməklə Azərbaycandan Türkiyə sərhədinədək inşa olunmuş Cənubi Qafqaz Boru Kəmərindən (CQBK) ibarətdir. CQBK 690 km uzunluğunda (Azərbaycan hissəsi 442 km, Gürcüstan hissəsi isə 248 km) olan bir boru kəməridir və ətraf mühitə və sosial sahəyə təsirin minimuma endirilməsi məqsədilə Bakı-Tbilisi-Ceyhan (BTC) neft ixrac boru kəməri ilə eyni dəhlizdə çəkilib. Boru kəmərinin diametri 42 düymdür.


Tanış olun: Laxluxlar-ARAŞDIRMA » Bizim analoqumuz yoxdur!\nAnaloq.az 17-05-2019, 17:23\nLaxluxlar qədim zamanlardan bəri Kürdistan deyilən coğrafi bölgədə yaşayan yəhudilərə deyilir. Bir çox tarixi ədəbiyyatda bu etnosu Kürdüstan yəhudiləri də adlandırılır. Daha öncə onlara Assuriya yəhudiləri deyilirdi. Mədəniyyətləri və geyim tərzləri müsəlman kürdlərə bənzəyirlər. Dilləri Yəhudi-aramey ləhcəsidir. Cənubi Azərbaycanda Azərbaycan türkcəsində danışırlar. Laxluxlar öz dillərini "lişna yeudiya" ("Yəhudi dili") adlandırırlar.\n«Lixlux» ivritcə palçıq, kir, pas anlamındadır. Bu adlandırma guya onların təmiz qanlı yəhudi olmadıqları ilə bağlıdır. Hələlik bu hipoteza öz təsdiqini tapmayıb.\nLaxluxlar özlərini "Srel" adlandırırlar. Bu da İsrail sözünün təhrif biçimidir. Çox vədə özlərinə "anşey Tarqum" — "Tarqum xalqı" da deyirlər.\nƏrəblər onları "Cəbəli" - dağlı adlandırırlar. Farslar da təxminən həmin anlamda qaraçı laxluxlara "Kuhli" deyirlər.\nLaxluxlar İraq Kürdistanında 20 min, Süleymaniyyədə 2, 3 min, Zaxa, Akra və Ərbildə 3,2 min, Kərkükdə 4 min, Xanakində 2,8 min, İran Kürdistanında 12 min (Sənəndəc, Səkkiz, Kərənd), Qərbi Azərbaycan ostanında (Urmiya, Miyanduab) 500 nəfər, Türkiyədə (Urfa) 11 cəmiyyət, Suriyada (Qamışlı) 2 min nəfər olaraq yaşayırlar.\nBunlardan başqa laxluxlar Azərbaycanda (Bakı) və Gürxcüstanda (Tbilisi) az miqdarda siyahıya alınıb. 1951-ci ildə Tbilisinin laxluxlarının bir çoxu Stalinin əmri ilə Sibir və Qazaxstana köçürüldülər. Sürgün olunan kürdlərin hamısının pasportuna xalq düşməni möhürü vuruldu.\nLaxluxlara qaraçıların arasında da rast gəlinir.\nLaxluxlar 1950-ci illərdən başlayaraq İsrailə edilən köçlərə qədər qapalı bir toplum olaraq dövran sürdülər.\nEtnik tarixləri haqqında müxtəlif mülahizələr var. İnanışa görə, bizim eradan əvvəl VIII əsrdə assuriyalıların İsraili fəth etməsiylə Kürdistan bölgəsinə yerləşən İsrailoğulları bir müddət sonra Assuriyanın paytaxtına yerləşdirildilər.[ Encyclopedia Judaica'da Roth C s. 1296-1299 (Keter: Jerusalem 1972)] Bizim eradan əvvəl 1 əsrdə paytaxtı Arbəla (Ərbil) olan Adiabene sülaləsi yəhudiliyə keçdi.[ Encyclopaedia Judaica'da "Irbil/Arbil" məqaləsi] Orta Çağın yəhudi əslli səyyahları olan Tudelalı Benyəmin və Reqensburqlu Pethahiahın xatıratlarına görə XII əsrdə bölgədə 100 civarında yəhudilərə aid yaşayış məntəqəsi və xeyli miqdarda yəhudi vardı. Ayrıca Tudelalı Benyəmin o dönəmin İran hökmdarına meydan oxuyan məsihvari lideri David Alroydan və onun yəhudiləri Qüdsə geri götürmə planlarından bəhs edir. Bu səyyahlar Kürdistan yəhudilərinin ticari və ruhani mərkəzi olan Mosulda varlı yəhudi camaatından da söhbət açır. Səlibçi səfərlərindən qorxan Suriya və Fələstindəki yəhudilər Babil və Kürdistana qaçdılar. Bu sıralarda Mosul yəhudilərin idarəsindəydi. [Ora Schwartz-Be'eri, The Jews of Kurdistan: Daily Life, Customs, Arts and Crafts, UPNE publishers, 2000, s.26]\n1590 və 1670-ci illər arasında yaşayan və ravvin Samuel Barzaninin qızı olan Asenath Barzani Tora, Talmud və Kabala bilgisi sayəsində məşhurluq qazandı və yəşivada müəllimlik edən ərinin ölümüylə Tora mövzusunda baş müəllim elan edildi. Beləcə adına qadınlar üçün söylənən "Talmud alimi" anlamına gələn tannait ünvanı əlavə edildi; Tanrının gizli adlarını bildiyi zənn edilir. [Sally Berkovic, Straight Talk: My Dilemma As an Orthodox Jewish Woman, KTAV Publishing House, 1999, s.226] Tannait Asenath ayrıca yazdığı şeirləri və İbrani dili üzərinə apardığı araşdırmalarıyla da tanınır. Asenathın şeirləri qadın əliylə yazılmış ilk modern İbranicə əsərlərin nadir örnəklərindəndir. [Shirley Kaufamn, Galit Hasan-Rokem, Tamar Hess, Hebrew Feminist Poems from Antiquity to the Present: A Bilingual Anthology, Feminist Press, 1999, s.7,9]\nAlikuşdakı peyğəmbər Nahumun, Nabi Yunisdəki peyğəmbər Yonanın və Kərkükdəki peyğəmbər Danyalın türbələri İraqdakı ən önəmli yəhudi məbədləridir. Ayrıca peyğəmbər İlyasın ziyarət etdiyinə inanılan mağaralar da laxluxlar üçün önəmli məkanlardır.